LIETUVOS BANKAS

TELEVIZIJOS TRANSLIACIJŲ PASLAUGŲ PIRKIMO SĄLYGOS
MAŽOS VERTĖS PIRKIMAS. SKELBIAMA APKLAUSA

I. BENDROSIOS NUOSTATOS

1.1. Lietuvos bankas (toliau – perkančioji organizacija), kodas 188607684, adresas Gedimino pr. 6, LT–01103 Vilnius, numato įsigyti TV transliacijų paslaugas (toliau – paslaugos arba pirkimas).
1.2. Pirkimas vykdomas skelbiamos apklausos būdu, vadovaujantis Lietuvos Respublikos viešųjų pirkimų įstatymu (toliau – Įstatymas), Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašu (toliau – Aprašas), Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šiomis pirkimo, vykdomo skelbiamos apklausos būdu, sąlygomis (toliau – pirkimo sąlygos).
1.3. Pagrindinės naudojamos sąvokos yra apibrėžtos Įstatyme ir Apraše.
1.4. Skelbiama apklausa atliekama laikantis dalyvių lygiateisiškumo, nediskriminavimo, skaidrumo, proporcingumo, abipusio pripažinimo principų ir konfidencialumo reikalavimų.
1.5. Perkančioji organizacija yra pridėtinės vertės mokesčio (toliau – PVM) mokėtoja.
1.6. Skelbimas apie pirkimą yra paskelbtas Centrinėje viešųjų pirkimų informacinėje sistemoje (toliau – CVP IS): https://viesiejipirkimai.lt.
1.7. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir dalyvio susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę dalyviai).
1.8. Perkančioji organizacija laikys, kad visi dalyviai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą bei kitais teisės aktais, kurių nuostatos susijusios su bet kokiais tarp Perkančiosios organizacijos ir dalyviais susiklostančiais santykiais bei šia apklausa. Su visais Lietuvos Respublikos teisės aktais galima susipažinti internetinėje duomenų bazėje http://www3.lrs.lt/dokpaieska/forma_l.htm, Viešųjų pirkimų tarnybos internetinėje svetainėje http://www.vpt.lt.
1.9. Visos paslaugų pirkimo sąlygos, nustatytos pirkimo dokumentuose, kuriuos sudaro:
1.9.1. skelbimas apie pirkimą;
1.9.2. pirkimo sąlygos (kartu su priedais);
1.9.3. dokumentų paaiškinimai (patikslinimai), taip pat atsakymai į dalyvių klausimus (jeigu bus);
1.9.4. kita CVP IS elektroninėmis priemonėmis pateikta informacija.
1.10. Tiesioginį ryšį su tiekėjais įgaliota palaikyti perkančiosios organizacijos atstovė Viešųjų pirkimų skyriaus vyresnioji specialistė Ilona Bruzgienė, tel. +370 659 37860, el. paštas: ibruzgiene@lb.lt.

II.PIRKIMO OBJEKTAS

2.1. Pirkimo objektas – TV transliacijų apie atsiskaitymų grynaisiais pinigais sumų apvalinimą paslaugos. Pirkimo objektas nėra skirstomas į atskiras pirkimo dalis. Pasiūlymas turi būti teikiamas visai paslaugų apimčiai.
2.2. Pirkimo objekto aprašymas ir reikalavimai bei paslaugų teikimo terminai pateikti techninėje specifikacijoje (pirkimo sąlygų 1 priedas).
2.3. Paslaugų trukmė - 12 mėn. 
2.4. Sutarčiai taikoma fiksuoto įkainio kainodara.
2.5. Pirkimo dalyvis atsako už rūpestingą visų pirkimo dokumentų išnagrinėjimą ir visus išleistus papildymus, už patikimos informacijos apie visas sąlygas bei įsipareigojimus, galinčius turėti įtakos paslaugų kainai, pasiūlymo sumai ar pobūdžiui, pateikimą. Jei pirkimo dalyvis laimi apklausą, nebebus priimtas joks reikalavimas pakeisti paslaugų kainą, pasiūlymo sumą arba sąlygas, grindžiamas klaidomis ar praleidimais.

III. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
3.1. Tiekėjams taikomas išimtinai nacionalinis pašalinimo pagrindas dėl paskirtos baudžiamojo poveikio priemonės (pagal VPĮ 46 straipsnio 2¹ dalies nuostatas): ar ekonominės veiklos vykdytojui yra taikoma sąlyga, kad jis yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Tiekėjas pasiūlymo formoje turės pažymėti taip arba ne. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
3.2. Kvalifikacijai įvertinti perkančioji organizacija vietoje kvalifikaciją patvirtinančių dokumentų prašo pateikti kartu su pasiūlymu Kvalifikacijos reikalavimų atitikties deklaraciją (pirkimo sąlygų 3 priedas), kuria būtų patvirtinama, kad dalyvių kvalifikacija atitinka pirkimo sąlygose nustatytus kvalifikacinius ir kitus reikalavimus. Perkančioji organizacija atitiktį kvalifikacijos reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo). Šie dokumentai turės būti pateikti per 3 darbo dienas nuo perkančiosios organizacijos atskiro pranešimo, pateikto el. paštu, išsiuntimo dienos (tiekėjas turės pateikti prašomų dokumentų skaitmenines kopijas elektroninėje formoje. Perkančioji organizacija pasilieka teisę paprašyti pateiktų skaitmeninių dokumentų kopijų originalų). Jei bendrą pasiūlymą pateikia tiekėjų grupė, Kvalifikacijos reikalavimų atitikties deklaraciją turi pateikti tik tas ūkio subjektas, atstovaujantis tiekėjų grupei, subtiekėjams (jeigu tokie bus pasitelkiami) ir rengiantis bendrą pasiūlymą.
3.3. Tiekėjas, dalyvaujantis apklausoje, turi atitikti šiuos kvalifikacijos reikalavimus (kvalifikacija turi būti įgyta iki pasiūlymo pateikimo termino pabaigos):

	[bookmark: _Hlk135132140]   Eil.
   Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	3.3.1.
	Tiekėjas per paskutinius 3 metus (skaičiuojant nuo pasiūlymo pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) yra savo jėgomis įvykdęs ne mažiau kaip vieną sutartį integruotos komunikacijos/ viešųjų ryšių/ rinkodaros/ TV transliacijų paslaugų, kurios bendra vertė ne mažesnė kaip 30 000 EUR be PVM.
Tiekėjas arba ūkio subjektas, kurio pajėgumais tiekėjas remiasi (Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tokiu atveju vertinamos būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas).
	Pateikiama: 
1) per pastaruosius 3 (trejus) metus suteiktų paslaugų sutarčių sąrašas (užpildomas pirkimo sąlygų 4 priedas), kuriame nurodyta paslaugų objekto pavadinimas, bendros sumos, datos ir paslaugų gavėjai;
2) užsakovo/-ų pažyma/-os, kurioje/-se būtų nurodyta/-os suteiktų paslaugų bendra/-os suma/-os, paslaugų objektas ir (arba) trumpas suteiktų paslaugų aprašymas, pradžios ir pabaigos datos ir ar paslaugos buvo suteiktos tinkamai. 
Tiekėjas, vietoj pažymos/-ų, taip pat gali pateikti ir užsakovo/-ų pasirašytus paslaugų priėmimo-perdavimo aktą/-us ar kitą/-us dokumentą/us, jei jame/-uose yra nurodyta visa informacija, kuri turi būti pažymoje.

	3.3.2.
	Tiekėjas turi ar gali pasitelkti tiesiogiai pirkimo sutarties vykdymo procese dalyvausiančius šiuos specialistus: 
1) bent 1 specialistą, turintį kvalifikaciją atlikti nurodytus darbus ir kuris per pastaruosius 3 metus atliko darbus pagal bent 1 konkrečią viešųjų ryšių/ rinkodaros/ komunikacijos/ TV transliacijų sutartį/ projektą/ kampaniją;
2) bent 1 projektų vadovą, kuris turi ne trumpesnę nei 3 metų darbo patirtį vadovaujant bent vienai viešųjų ryšių/ rinkodaros/ komunikacijos/ TV transliacijų sutarčiai/ projektui/ kampanijai.
	Pateikiamas Tiekėjo (vadovo ar jo įgalioto asmens) pasirašytas specialistų sąrašas, jame nurodant šią informaciją: specialisto vardas, pavardė, teisiniai santykiai su tiekėju, darbo patirtis (metais) reikalaujamoje srityje, sutarties / projekto/ kampanijos pavadinimas ir aprašymas, sutarties/ projekto/ kampanijos vykdymo laikotarpis, užsakovo pavadinimas, užsakovų kontaktiniai duomenys pasiteiravimui (pirkimo sąlygų 5 priedas). 



3.4. Jeigu pasiūlymą teikia tiekėjų grupė, kvalifikacijos reikalavimus, nurodytus pirkimo sąlygų 3.3 p. lentelėje, turi atitikti bent vienas ūkio subjektų grupės narys, kuris, veikdamas jungtinės veiklos sutarties pagrindu, kartu su kitu tiekėju pateikia bendrą pasiūlymą. Pateikiant atitinkamų dokumentų skaitmenines kopijas yra deklaruojama, kad kopijos yra tikros.
3.5. Tiekėjas gali remtis kitų ūkio subjektų pajėgumais, kai jų kvalifikacija remiasi siekdamas atitikti Pirkimo dokumentuose PO nustatytus kvalifikacijos reikalavimus turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi), finansinio ir ekonominio pajėgumo reikalavimus arba techninio ir profesinio pajėgumo reikalavimus, kaip tai nustatyta VPĮ 49 straipsnio 1 dalyje. Tiekėjas gali remtis kitų ūkio subjektų pajėgumais, jeigu tiekėjas ir ūkio subjektas, kurio pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą). Subtiekėjams, kurių pajėgumais nesiremiama, šis reikalavimas netaikomas.
[bookmark: _Hlk131682362]3.6. Jei tiekėjas ketina pasitelkti subtiekėjus arba specialistus, kurie nėra tiekėjo ar tiekėjo pasitelkiamo (-ų) subtiekėjo (-ų) darbuotojai pasiūlymo pateikimo metu, bet laimėjimo atveju būtų įdarbinti, tiekėjas privalo pateikti įrodymus, patvirtinančius, kad tokie pajėgumai jam bus prieinami visą sutarties galiojimo laikotarpį. Tokie įrodymai yra pasirašytų preliminarių sutarčių, ketinimų protokolų ar kitų lygiaverčių dokumentų, kuriuose nurodoma kuo ir kokia dalimi bus remiamasi kitų ūkio subjektų pajėgumais, kiekvienos šalies įsipareigojimai vykdant numatomą su PO sudaryti Pirkimo sutartį, skaitmeninės kopijos.
3.7. Įrodinėdamas teisę verstis veikla, reikalinga pirkimo sutarčiai vykdyti ir (arba) tiekėjo ar jo specialistų išsilavinimą ir profesinę kvalifikaciją, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, kurioms reikia jų turimų pajėgumų, kaip nurodoma VPĮ 49 straipsnio 2 dalyje.
3.8. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

[bookmark: part_53456fb0400e4137853b6ea54cca4a9c][bookmark: part_a5fa1546a1bc4902b89255147b27fd3a]IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei apklausos procedūrose dalyvauja ūkio subjektų grupė, ji pateikia jungtinės veiklos sutarties kopiją.
4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis procentais, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo bei pirkimo sutarties vykdymo metu kylančiais klausimais ir teikti su pasiūlymo įvertinimu bei su pirkimo sutarties vykdymu susijusią informaciją). Jungtinės veiklos sutarties nuostatos negali būti keičiamos be perkančiosios organizacijos sutikimo.
4.3. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

V. PASIŪLYMO RENGIMAS IR PATEIKIMAS

5.1. Pateikdamas pasiūlymą tiekėjas sutinka su pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo sąlygų reikalavimų. Pasiūlymus gali teikti tik CVP IS registruoti tiekėjai. Perkančioji organizacija nereikalauja, kad pasiūlymas būtų pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo reikalavimus. Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
[bookmark: _Hlk135205751]5.3. Pirkimo pasiūlymas (toliau – pasiūlymas) turi būti parengtas lietuvių kalba. Jeigu yra pateikiamas dokumentas ar jo kopija originalo kalba, (ne lietuvių kalba), taip pat turi būti pateikiamas ir to dokumento vertimas į lietuvių kalbą. Vertimas turi būti patvirtintas vertimo biuro antspaudu ir atsakingo vertėjo parašu (jei vertimą tvirtina vertimų biuras) arba vertėjo parašu (jei vertimą tvirtina individualiai dirbantis vertėjas), arba Tiekėjo ar jo įgalioto asmens parašu ir antspaudu. Pasiūlymo parengimo ir pristatymo išlaidas padengia pats tiekėjas.
5.4. Tiekėjas gali pateikti tik vieną pasiūlymą individualiai arba kaip ūkio subjektų grupės narys. Jeigu tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
5.5. Tiekėjas gali pakeisti ar atšaukti pateiktą pasiūlymą iki pasiūlymo galutinio pateikimo termino dienos ir valandos. Naujas pasiūlymas dėl pateikto pasiūlymo keitimo pateikiamas bendra tvarka.
5.6. Pasiūlymą sudaro tiekėjo pateiktų duomenų, dokumentų elektroninėje formoje, skaitmeninių dokumentų kopijų visuma (perkančioji organizacija pasilieka sau teisę pareikalauti dokumentų originalų). Pasiūlymą sudaro:
5.6.1. tiekėjo pasiūlymas, užpildytas pagal pirkimo sąlygų 2 priede pateiktą pasiūlymo formą;
5.6.2. įgaliojimas pasirašyti pasiūlymą (jei taikoma) (pateikiama skaitmeninė dokumento kopija);
5.6.3. visų jungtinės veiklos partnerių pasirašyta jungtinės veiklos sutartis (jei pasiūlymą teikia ūkio subjektų grupė; skaitmeninė kopija);
5.6.4. tiekėjo užpildyta ir pasirašyta kvalifikacijos reikalavimų atitikties deklaracija (pirkimo sąlygų 3 priedas);
5.6.5. bet kuri reikalinga informacija ar kita medžiaga, kurią tiekėjas turi užpildyti ir pateikti pagal šias pirkimo sąlygas ir jų priedus.
5.7. Pasiūlyme nurodoma kaina pateikiama eurais, nurodant du skaičius po kablelio. Į kainą turi būti įskaičiuota PVM, kiti mokesčiai bei kitos išlaidos, reikalingos tinkamam sutarties įvykdymui. Jei tiekėjas yra ne PVM mokėtojas, turi apie tai nurodyti pasiūlyme, nurodant juridinį pagrindą. Pasiūlymai bus vertinami eurais. Jeigu pasiūlymuose kaina bus nurodyta užsienio valiuta, ji bus perskaičiuojama eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutos santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
5.8. Jei tiekėjas remiasi subtiekėjų (subteikėjų), specialistų ar kitų ūkio subjektų pajėgumais ar ištekliais, tuo atveju tiekėjas privalo įrodyti perkančiajai organizacijai, kad vykdant pirkimo sutartį tie pajėgumai ar ištekliai jam bus prieinami per visą sutartinių įsipareigojimų vykdymo laikotarpį. Tam įrodyti tiekėjas kartu su pasiūlymu turi pateikti atitinkamus dokumentus: sutartis, bendradarbiavimo susitarimus ar kitus dokumentus (pvz., ketinimų protokolus), kurie patvirtintų, kad tiekėjams subtiekėjų (subteikėjų), specialistų ar kitų ūkio subjektų ištekliai bus prieinami per visą sutartinių įsipareigojimų vykdymo laikotarpį.
[bookmark: _Hlk126155371]5.9. Tiekėjai pasiūlyme taip pat turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Viešųjų pirkimų įstatymo 20 straipsnio 2 dalyje. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, pirkimo organizatorius, viešojo pirkimo komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
[bookmark: _Hlk126155390]5.10. Pasiūlymas CVP IS priemonėmis turi būti pateiktas iki CVP IS nurodyto pasiūlymų pateikimo termino pabaigos.
5.11. Tiekėjams draudžiama pateikti alternatyvius pasiūlymus. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti.
5.12. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.

VI. PIRKIMO SĄLYGŲ PAAIŠKINIMAS IR PATIKSLINIMAS

6.1. Pirkimo sąlygos gali būti paaiškinamos, patikslinamos dalyvių iniciatyva, jiems kreipiantis į perkančiąją organizaciją tik CVP IS susirašinėjimo priemonėmis. Prašymai paaiškinti pirkimo sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos. Dalyviai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
[bookmark: _Hlk143633337]6.2. Nesibaigus pasiūlymų pateikimo terminui, pirkimo organizatorius savo iniciatyva gali paaiškinti (patikslinti) pirkimo dokumentus, tuo pačiu patikslindamas ir paskelbtą informaciją.
6.3. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.
6.4. Jei pirkimo organizatorius paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
6.5. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
6.6. Pranešimai apie pasiūlymų pateikimo termino nukėlimą išsiunčiami visiems dalyviams CVP IS priemonėmis.
6.7. Perkančioji organizacija neketina rengti susitikimų su tiekėjais dėl pirkimo sąlygų paaiškinimo.
6.8. Perkančioji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

VII. PASIŪLYMO GALIOJIMAS

7.1. Pasiūlymas turi galioti ne trumpiau kaip 90 (devyniasdešimt) kalendorinių dienų nuo pirkimo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja iki termino, kuris nurodytas pirkimo sąlygose.
[bookmark: _Hlk122352861][bookmark: _Toc213579031][bookmark: _Toc213579908][bookmark: _Toc213580621]7.2. Kol nesibaigė pasiūlymų galiojimo laikas, Pirkimo organizatorius turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis gali atmesti tokį prašymą.
7.3. Perkančioji organizacija nereikalauja pasiūlymų galiojimo užtikrinimo.

VIII. PASIŪLYMŲ ŠIFRAVIMAS

8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
8.1.1. iki pasiūlymų pateikimo termino pabaigos, naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). 
8.1.2. iki pirminio susipažinimo su CVP IS priemonėmis pateiktais pasiūlymais vokų atplėšimo procedūros pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą.
8.2. Slaptažodis pateiktas laiku ir tinkamai laikomas tada, kai jis pateiktas CVP IS susirašinėjimo priemonėmis iki vokų su kainų pasiūlymais atplėšimo procedūros pradžios.
8.3. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis: perkančiosios organizacijos elektroniniu paštu ibruzgiene@lb.lt, nurodant pirkimo pavadinimą, numerį ir datą. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). Jeigu dėl užfiksuotos techninės CVP IS problemos tiekėjai slaptažodį pateikė ne CVP IS priemonėmis, tuomet perkančioji organizacija privalo CVP IS susirašinėjimo priemonėmis išsiųsti tiekėjams slaptažodį, kurį panaudojo kainos pasiūlymo iššifravimui.
8.4. Tiekėjui užšifravus visą pasiūlymą ir iki vokų atplėšimo procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

IX. SUSIPAŽINIMO SU PASIŪLYMAIS PROCEDŪROS

9.1. Pasiūlymas turi būti pateiktas iki kvietime nurodyto termino pabaigos. Pradinis susipažinimas su tiekėjų pasiūlymais, gautais CVP IS priemonėmis, vyks 30 min. po CVP IS nurodytos pasiūlymų pateikimo termino pabaigos.
9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, taip pat pasiūlymų nagrinėjimo, vertinimo ir palyginimo procedūrose.
9.3. Perkančioji organizacija neteikia informacijos tiekėjams apie pasiūlymus pateikusius tiekėjus ir pasiūlytas kainas iki kol bus įvertinti pasiūlymai ir nustatyta pasiūlymų eilė.

X. DERYBOS

10.1.	Perkančioji organizacija pasilieka teisę derėtis su tiekėjais dėl pasiūlymo kainos/įkainių ir (ar) sutarties projekto sąlygų, siekdama geriausio rezultato pagal pirkimo sąlygas. Derybų procedūra yra organizuojama, jei visų gautų pasiūlymų, neatmestų dėl kitų priežasčių, kaina yra per didelė ir perkančiajai organizacijai nepriimtina.
10.2.	Derybų procedūra bus vykdoma susitikimų su tiekėjų atstovais būdu ir (ar) elektroninėmis priemonėmis (telefonu, el. paštu, CVP IS susirašinėjimo priemonėmis ar pan.). Tikslus būdas nurodomas kvietime į derybas.
10.3.	Derybų eiliškumas nustatomas atvirkščiai proporcingai pirminių pasiūlymų pateikimo laikui, t. y. pirmas į derybas kviečiamas tiekėjas, kuris pirminį pasiūlymą pateikė paskutinis, o paskutinis į derybas kviečiamas tiekėjas, kuris pirmas pateikė pirminį pasiūlymą.
10.4.	Vykdant derybas turi būti laikomasi šalių komercinių interesų konfidencialumo principo, šalys neturi teisės tretiesiems asmenims atskleisti jokios su kainomis ar kitomis pasiūlymo sąlygomis susijusios informacijos, visiems derybų dalyviams turi būti taikomi vienodi reikalavimai ir suteikiamos vienodos galimybės ir pateikiama vienoda informacija; teikdama informaciją perkančioji organizacija neturi diskriminuoti vienų tiekėjų kitų naudai.
10.5.	Derybos su kiekvienu tiekėju vedamos atskirai. Derybos ir jų rezultatai protokoluojami, protokolą pasirašo Pirkimo organizatorius bei tiekėjo, su kuriuo derėtasi, įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS laikomas pakankamu.
10.6.	Derybų rezultatas, dėl kurio susiderėta, užfiksuotas derybų protokole arba CVP IS, laikomas galutiniu pasiūlymu arba pirkimo organizatorius išsiunčia derybose dalyvavusiems tiekėjams kvietimą pateikti galutinį pasiūlymą. Galutinio pasiūlymo pateikimo terminas nustatomas derybų procedūros metu. Tiekėjui nepateikus galutinio pasiūlymo, juo yra laikomas pirminis pasiūlymas ir derybų protokolas, tiek, kiek jis keičia pirminio pasiūlymo nuostatas.
10.7.	Pirkimo organizatorius, radęs galutiniame pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant galutinio pasiūlymo galutinės kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis.
10.8.	Derybos yra laikomos įvykusiomis, jei bent vieno tiekėjo galutinis pasiūlymas atitinka perkančiosios organizacijos keliamus reikalavimus.

XI. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

11.1. Pateiktus pasiūlymus nagrinėja, vertina ir palygina pirkimo organizatorius.
11.2. Pirkimo organizatorius patikrina dalyvių Kvalifikacinių reikalavimų atitikties deklaracijas. Kai tiekėjas nepateikia kvalifikacinių reikalavimų atitikties deklaracijos, pirkimo organizatorius prašo tiekėjo pateikti kvalifikacijos reikalavimų atitikties deklaraciją. Jeigu tiekėjas kvalifikacinių reikalavimų atitikties deklaracijoje nepažymėjo, ar atitinka keliamą (-us) reikalavimą (-us), tuomet pirkimo organizatorius turi prašyti tiekėjo patikslinti deklaraciją per protingą terminą. Tokiu atveju pirkimo organizatorius vertina teikėjo pasiūlymą tik jam patikslinus deklaraciją.
11.3. Kai prie kvalifikacinių reikalavimų atitikties deklaracijos tiekėjas pateikia ir kvalifikaciją įrodančius dokumentus, pirkimo organizatorius jų nevertina, išskyrus tą atvejį, kai toks tiekėjas pagal vertinimo rezultatus gali būti pripažintas laimėjusiu. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu.
11.4. Pasiūlymas atmetamas tais atvejais, kai teikėjas, pirkimo organizatoriui paprašius, nepatikslino kvalifikacinių reikalavimų atitikties deklaracijos arba patikslinęs kvalifikacinių reikalavimų atitikties deklaraciją, joje nurodė, kad neatitinka kvalifikacijos reikalavimų. Apie tokio pasiūlymo atmetimą tiekėjas informuojamas nedelsiant, bet ne vėliau kaip per 5 (penkias) darbo dienas nuo sprendimo priėmimo, raštu pranešant apie šio patikrinimo rezultatus bei pagrindžiant priimtus sprendimus.
11.5. Atitiktį kvalifikacijos reikalavimams patvirtinančių dokumentų reikalaujama tik iš to dalyvio, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo). Pirkimo organizatorius priima sprendimą dėl dalyvio, kurio pasiūlymas pagal vertinimo rezultatus gali būti pripažintas laimėjusiu, atitikties pirkimo dokumentuose nustatytiems kvalifikacijos reikalavimams. Jeigu dalyvis, kurio pasiūlymas gali būti pripažintas laimėjusiu, atitiko perkančiosios organizacijos keliamus kvalifikacijos reikalavimus, kitų dalyvių kvalifikacija netikrinama.
11.6. Pirkimo organizatorius vertina, ar tiekėjo pasiūlymas atitinka pirkimo sąlygose nustatytus reikalavimus. 
11.7. Jei tiekėjas kartu su pasiūlymu pateikė netikslius, neišsamius šiuos pirkimo sąlygose nurodytus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė pirkimo organizatorius privalo paprašyti tiekėjo patikslinti, papildyti arba pateikti šiuos dokumentus per jo nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.
11.8. Jeigu pateiktame pasiūlyme pirkimo organizatorius randa pasiūlyme nurodytos kainos apskaičiavimo klaidų, jis privalo CVP IS susirašinėjimo priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių ar papildyti kainą naujomis dalimis.
11.9. Jei tiekėjo pateiktame pasiūlyme nurodoma pirkimo objekto ar jo sudedamųjų dalių kaina atrodo neįprastai maža, prašoma pagrįsti neįprastai mažą kainą arba sąnaudas, vadovaujantis Viešųjų pirkimų įstatymo 57 straipsnio 2 – 3 dalyse nustatyta tvarka.
11.10. Pirkimo organizatorius vertina, ar nebuvo pasiūlytos per didelės perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą.
11.11. Tiekėjo pateikti pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai tik CVP IS susirašinėjimo priemonėmis.
11.12. Iškilus klausimams dėl pasiūlymų turinio ir pirkimo organizatoriui paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo organizatoriui parodytų atitinkamų dokumentų originalus.
11.13. Perkančioji organizacija gali raštu CVP IS priemonėmis prašyti, kad dalyviai paaiškintų, patikslintų ar papildytų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
11.14. Perkančioji organizacija gali nevertinti viso tiekėjo pasiūlymo, jeigu patikrinusi jo dalį, nustato, kad vadovaujantis Viešųjų pirkimų įstatymo reikalavimais, pasiūlymas turi būti atmestas.
11.15. Pirkimo organizatorius atmeta pasiūlymą, jeigu:
11.15.1. tiekėjas pasiūlymą ar jo dalį pateikė ne CVP IS priemonėmis;
11.15.2. pasiūlymas neatitiko pirkimo sąlygose nustatytų reikalavimų;
11.15.3. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
11.15.4. buvo pasiūlyta neįprastai maža kaina ir tiekėjas nepateikė raštiško pirkimo objekto ar jo sudedamųjų dalių kainos pagrindimo arba nepateikė tinkamų neįprastai mažos kainos pagrįstumo įrodymų;
11.15.5. tiekėjas per nustatytą terminą nepatikslino, nepapildė ar nepateikė pirkimo sąlygose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties;
11.15.6. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
11.15.7. tiekėjų, kurių pasiūlymai, neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
11.15.8. tiekėjas apie nustatytų reikalavimų atitikimą pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
11.15.9. tiekėjas iki vokų atplėšimo procedūros pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo;
11.15.10. kitais Įstatyme ar Apraše bei šiose pirkimo sąlygose numatytais atvejais.
11.16. Tiekėjams, kurių pasiūlymai atmesti, nedelsiant, bet ne vėliau kaip per 5 (penkias) darbo dienas nuo sprendimo priėmimo, raštu CVP IS priemonėmis pranešama apie jų pasiūlymų atmetimo priežastis.

XII. PASIŪLYMŲ VERTINIMAS

12.1. Perkančioji organizacija ekonomiškai naudingiausią pasiūlymą išrenka pagal kainą.
12.2. Pasiūlymų kainos bus vertinamos eurais.

XIII. PASIŪLYMŲ EILĖ IR SPRENDIMAS DĖL SUTARTIES SUDARYMO

13.1. Išnagrinėjęs ir įvertinęs tiekėjų pateiktus pasiūlymus, patikrinęs tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį kvalifikacijos reikalavimams, pirkimo organizatorius sudaro pasiūlymų eilę ir nustato laimėjusį pasiūlymą. Į pasiūlymų eilę įtraukiami tie tiekėjai, kurių pasiūlymai atitiko pirkimo sąlygose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo sąlygose nustatytus reikalavimus ir tiekėjo siūloma kaina nėra per didelė ir perkančiajai organizacijai nepriimtina.
13.2. Perkančioji organizacija, apie pasiūlymų eilės sudarymą, laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu CVP IS priemonėmis praneša pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei nusprendžiama nesudaryti pirkimo sutarties (pradėti pirkimą iš naujo), atitinkamame pranešime nurodomos tokio sprendimo priežastys.
13.3. Pirkimo sutartis sudaroma pagal pirkimo dokumentuose pateiktą sutarties projektą (pirkimo sąlygų 6 priedas). Sutarties atidėjimo terminas netaikomas.
13.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.
13.5. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai bei tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
13.6. Viešąjį pirkimą laimėjęs dalyvis privalo pasirašyti sutartį per perkančiosios organizacijos nurodytą terminą.
13.7. Jeigu tiekėjas, kurio pasiūlymas pripažintas laimėjusiu, atsiėmė savo pasiūlymą pasiūlymo galiojimo laikotarpiu arba, savo pasiūlyme pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis, arba iki perkančiosios organizacijos nurodyto laiko nesudaro arba bet kokia forma atsisako sudaryti pirkimo sutartį, laikoma, kad jis atsisakė sudaryti pirkimo sutartį. Tuo atveju perkančioji organizacija CVP IS priemonėmis siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.
13.8. Pirkimo sutarčiai pasirašyti laikas ir vieta gali būti papildomai nustatomi atskiru pranešimu.
13.9. Pirkimo organizatorius, priėmęs sprendimą nutraukti pirkimą, informuoja tiekėjus nedelsiant, po sprendimo priėmimo.

XIV. PRETENZIJŲ IR GINČŲ NAGRINĖJIMO TVARKA

14.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.
14.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis Viešųjų pirkimų įstatymo VII skyriuje nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
14.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

Priedai:
1 priedas. Techninė specifikacija.
2 priedas. Pasiūlymo forma.
3 priedas. Kvalifikacinių reikalavimų atitikties deklaracija.
4 priedas. Tiekėjo įvykdytų arba vykdomų sutarčių sąrašas.
5 priedas. Tiekėjo specialistų sąrašas. 
6 priedas. Sutarties projektas (specialiosios ir bendrosios sąlygos).
__________________________


Pirkimo sąlygų 1 priedas

TV TRANSLIACIJŲ PASLAUGŲ 
TECHNINĖ SPECIFIKACIJA

I DALIS. PIRKIMO OBJEKTO APRAŠYMAS
SĄVOKOS  
1.1. Paslaugų gavėjas (taip pat Klientas) –  Lietuvos bankas.
1.2. Paslaugų teikėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subteikėjus, darbuotojus ir kitus teisėtais pagrindais Paslaugų teikimui pasitelktus asmenis.
1.3. Sutartis – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.
1.4. Techninė specifikacija arba TS – dokumentas, kuriame apibūdintas pirkimo objektas.
1.5. Priėmimo-perdavimo aktas arba Aktas - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Paslaugų teikėjo faktiškai Paslaugų gavėjui suteiktos Paslaugos, atitinkančios Techninės specifikacijos nuostatas.
1.6. Užsakymas - Sutarties pagrindu Paslaugų teikėjui tekstiniu pranešimu, elektroniniu paštu ir (ar) per Paslaugų gavėjo nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, suteikimo adresai ir terminas.
1.7. Auditorija – Lietuvos 18-104 m. gyventojai. Tikslas, kad apie atsiskaitymų grynaisiais pinigais sumų apvalinimą būtų girdėję bei žinotų, kaip apvalinimas bus vykdomas, 80 proc. auditorijos.
PIRKIMO OBJEKTAS 
2.1. TV transliacijų apie atsiskaitymų grynaisiais pinigais sumų apvalinimą paslaugos. Reklaminių priemonių sklaidos tinklelis/grafikas, su tikslu pasiekti maksimalią auditoriją. Priemonės, kuriomis turi vykti sklaida, apims televiziją (toliau - Paslaugos).
· Paslaugų pirkimo tikslas yra užtikrinti maksimalų viešumą atsiskaitymų grynaisiais pinigais sumų apvalinimui, kuris įsigalioja nuo 2025 m. gegužės 1 d.
· Paslaugų teikėjas pagal Užsakovo poreikius bei siekdamas užtikrinti maksimalų viešumą pasiūlo viešinimo/sklaidos kanalus, planuoja ir perka reklamos vietą/plotą/laiką žiniasklaidos priemonėse bei užtikrina derybas su komunikacijos kanalais;
· Paslaugų teikėjas privalo panaudoti efektyvius planavimo įrankius, parenkant optimaliausius sprendimus TV kanaluose;
· Paslaugų teikėjas privalo pasiūlyti optimalų reklamos išdėstymą tarp skirtingų TV komunikacijos kanalų, įvertinant pagrindinių tikslų rodiklius; 
· Paslaugų teikėjas privalo parinkti tinkamiausią taktiką kiekvieno žiniasklaidos ir reklamos kanalo panaudojimui.
· Paslaugų teikėjas turi Užsakovui teikti reklaminės medžiagos bei formatų įvertinimą ir konsultacijas,  taip pat vykdyti kampanijos korekcijas, papildymus, derinti galimus anuliavimus.
· Paslaugos turi būti teikiamos glaudžiai bendradarbiaujant su Paslaugos gavėju, atsižvelgiant į Paslaugos gavėjo poreikius, vertybes bei tikslinę auditoriją.

2.2. Pirkimo objektas nėra skaidomas į pirkimo objekto dalis.
2.3. Perkamas Paslaugų kiekis yra preliminarus. Paslaugų teikimo terminas yra 12 mėn. nuo sutarties įsigaliojimo. Paslaugų teikėjas įsipareigoja teikti Paslaugas pagal Paslaugų teikėjo pasiūlyme nurodytus įkainius, neviršijant maksimalios 69 999,00 EUR sumos be PVM. Paslaugų gavėjas neįsipareigoja išpirkti Paslaugų visai Sutarties vertei ar bet kokiai jos daliai.
2.4. Paslaugų teikėjas užtikrina ir kontroliuoja, kad Kliento viešinimas žiniasklaidos priemonėse ir kt. reklamos sklaidos kanaluose būtų vykdomas kokybiškai, t. y. suderintu laiku ir vietoje bei suderintose priemonėse.
2.5. Paslaugų teikėjas įsipareigoja transliuoti video klipus televizijos kanaluose, kurių TV kanalų vidutinis dienos pasiekimas ne mažesnis nei 30%, remiantis KANTAR TV auditorijos tyrimo 2025 m. sausio mėn. duomenimis.
2.6. Įvykdęs viešinimo kampaniją, Paslaugų teikėjas Klientui pateikia viešinimo kampanijos efektyvumo ir pasiekiamumo analizę ir ataskaitą.
2.7. Paslaugų teikėjas Kliento viešinimo kampanijos įgyvendinimo laikotarpiui paskiria projekto vadovą, kuris koordinuotų viešinimo kampanijų žiniasklaidos priemonėse parengimą, vykdymą bei ataskaitų teikimą apie viešinimo kampanijas Kliento paskirtam atsakingam asmeniui. Klientas Teikėjui užsakymą (-us) teiks el. paštu, juose nurodant viešinimo terminus (paslaugų teikimo terminus), planuojamas pasiekti žiūrovų auditorijas bei kitą užsakymo(ų) įvykdymui reikalingą informaciją.
2.8. Paslaugų teikėjas detalius paslaugų suteikimo grafikus, organizacinius klausimus turi derinti su Kliento atsakingu asmeniu.

	1. REIKALAVIMAI PIRKIMO OBJEKTUI



	Eil. Nr.
	Paslaugų aprašymas
	Paslaugos išpildymas

	1.1. Objekto pavadinimas 

	1.1.1. 
	Video klipų transliacijos televizijoje
	Užsakovų pateiktų video klipų transliacija populiariu laiku (18-22 val.) 2-3 nacionaliniuose TV kanaluose, kurių auditorija atitinka Užsakovo nurodyta profilį.

	3.1.2.
	Reklamos sklaidos grafiko/tinklelio sukūrimas
	Paslaugos teikėjas Užsakovui turi pateikti detalų planą/ grafiką/ tinklelį, kur tiksliai nurodoma, kada ir kokios priemonės ir kokiuose kanaluose bus viešinamos, kad būtų maksimaliai efektyviai būtų pasiekta Užsakovo nurodyta auditorija.

	3.1.3.
	Projekto koordinavimas.
	Projekto koordinavimas apima Paslaugų teikėjo bendravimą viso projekto vykdymo metu su Paslaugos gavėju, Užsakymo (-ų) priėmimą, Užsakymo (-ų) būsenos atnaujinimą, konsultacijų projekto klausimais teikimą. Projekto koordinavimo klausimais Paslaugų teikėjas Paslaugų gavėjui atsakymus pateikia pagal TS  nurodytas nuostatas.

	3.1.4.
	Papildomos sklaidos priemonės
	Paslaugų teikėjas Užsakovui gali, bet neprivalo, savo nuožiūra pasiūlyti papildomas sklaidos priemones ir kanalus, kurie padėtų užtikrinti TS numatytos auditorijos pasiekiamumą.

	3.1.5.
	Kampanijos rezultatų įvertinimas
	Apvalinimo kampanijos rezultatų matavimas pagal apsibrėžtus pagrindinius tikslus ir rekomendacijos ateities veiksmams.

	3.2.Pirkimo objektui keliami teisės aktų, standartų ir Užsakovo vidaus teisės aktuose keliami reikalavimai

	3.2.1.
	Pirkimo objektui taikomas aplinkos apsaugos (žaliasis) kriterijus 
	Šis pirkimas laikomas žaliuoju vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4.4.3 punktu, kadangi perkama nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.



	2. PERKAMŲ PASLAUGŲ APIMTYS
Lentelėje nurodytos paslaugų teikimo apimtys yra preliminarios, kurios gali kisti (gali būti įsigyta daugiau arba mažiau),  neviršijant paslaugų teikimo laikotarpiui skirtos lėšų sumos –  69 999,00 EUR be PVM.


	Eil. Nr.
	Paslauga
	Mato vnt.
	Preliminarus kiekis
	Mato vnt. įkainis*

	4.1
	Video klipų transliacijos televizijoje
	TRP sekundė
	7000 
	



*Į mato vnt. įkainį turi būti įskaičiuota techninės specifikacijos 3.1 p. nurodytų paslaugų kaina
________________________

Pirkimo sąlygų 2 priedas

PASIŪLYMAS
DĖL TELEVIZIJOS TRANSLIACIJŲ PASLAUGŲ PIRKIMO

2025 m. _______________ d.

	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	

	Įmonės kodas /Jeigu dalyvauja ūkio subjektų grupė, surašomi visų įmonių kodai/
	

	Tiekėjo adresas /Jeigu dalyvauja ūkio subjektų grupė, surašomi visi adresai/
	

	Pasiūlymą pasirašyti įgalioto asmens pareigos, vardas, pavardė
	

	Telefono numeris
	

	El. pašto adresas
	

	Internetinės svetainės adresas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis: pirkimo skelbime, paskelbtame CVP IS; pirkimo sąlygose; kituose pirkimo dokumentuose (jų paaiškinimuose, papildymuose).
2. Patvirtiname, kad: dokumentų skaitmeninės kopijos ir elektroninėmis priemonėmis pateikti duomenys yra tikri; pasiūlyme pateikta informacija yra teisinga; siūlomos paslaugos visiškai atitinka pirkimo sąlygose ir jų prieduose nustatytus reikalavimus; pirkimo sutartis, parengta pagal pirkimo sąlygų 6 priede pateiktą projektą, bus pasirašyta per perkančiosios organizacijos nurodytą laiką.
3. Tiekėjams taikomas nacionalinis pašalinimo pagrindas dėl paskirtos baudžiamojo poveikio priemonės pagal VPĮ 46 straipsnio 2¹ dalies nuostatas (įrašyti taip arba ne):

	Ar ekonominės veiklos vykdytojui yra taikoma sąlyga, kad jis yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose?
	



4. Mūsų siūlomų paslaugų įkainiai ir bendra pasiūlymo kaina yra:
	Eil. Nr.
	Paslaugos pavadinimas
	Mato vnt.
	Preliminarus kiekis*
	Mato vnt. įkainis, Eur be PVM
	Viso kiekio kaina, Eur be PVM

	1.
	Video klipų transliacijos televizijoje
	TRP sekundė
	7 000
	
	

	
	PVM 21%, Eur
	

	
	Bendra pasiūlymo kaina su PVM, Eur **
	



* Perkančioji organizacija paslaugas pirks pagal poreikį ir neįsipareigoja nupirkti viso preliminaraus kiekio, nurodyto šioje lentelėje. 
[bookmark: _Hlk67409052]** Bendra pasiūlymo kaina bus naudojama tik pasiūlymams vertinti ir palyginti.

Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka ____________________________________

5. Vykdant pirkimo sutartį pasitelksime šiuos ūkio subjektus, subtiekėjus ar specialistus (pildyti tuomet, jei pirkimo sutarties vykdymui bus pasitelkti ūkio subjektai, subtiekėjai ar specialistai):
	Ūkio subjekto, kurių pajėgumais tiekėjas remiasi, pavadinimas (-ai) ir adresas (-ai)
	

	Subtiekėjo (-ų), kurių pajėgumais tiekėjas nesiremia, pavadinimas (-ai) ir adresas (-ai)
	

	Specialistas (-ai), kuris (-ie) bus pasitelkiamas (-i), tačiau jis (-ie) nėra tiekėjo ar tiekėjo pasitelkiamo (ų) ūkio subjekto, kurių pajėgumais tiekėjas remiasi, darbuotojas (-ai) pasiūlymo pateikimo metu, bet laimėjimo atveju būtų įdarbintas (-i) (kvazisubtiekėjas (-ai)
	

	Įsipareigojimų dalis (nurodant konkrečius pagal pirkimo sutartį prisiimamus įsipareigojimus), kuriai ketinama pasitelkti ūkio subjektą (-us), subtiekėją (-us) ar specialistą (-us)
	



6. Kartu su pasiūlymu pateikiame šiuos dokumentus:
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



7. Šiame pasiūlyme yra pateikta ir konfidenciali informacija (pildyti, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina (išskyrus kainos sudedamąsias dalis) arba, kad visas pasiūlymas yra konfidencialus, jei dalyvis šios lentelės neužpildo perkančioji organizacija laiko, kad jo pateiktame pasiūlyme nėra konfidencialios informacijos):
	Eil.Nr.
	Pateikto dokumento pavadinimas
	Dokumento puslapių skaičius

	
	
	

	
	
	



8. Pasiūlymas galioja iki ________________________
		               (nurodyti)


					
	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)



(Jei pasiūlymą pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas ar kitas dokumentas, suteikiantis parašo teisę)



Pirkimo sąlygų 3 priedas

LIETUVOS BANKUI

KVALIFIKACINIŲ REIKALAVIMŲ ATITIKTIES DEKLARACIJA

_____________ Nr. ______
	(data)

Aš,	,
	(Tiekėjo vadovo ar jo įgalioto asmens pareigų pavadinimas, vardas ir pavardė)
tvirtinu, kad mano vadovaujamo (-os) (atstovaujamo (-os)) 	,
	(Tiekėjo pavadinimas)
dalyvaujančio (-ios) 	
		(Perkančiosios organizacijos pavadinimas)
atliekamame 	pirkime,
(Pirkimo objekto pavadinimas, pirkimo Nr.)
kvalifikacijos duomenys yra tokie (tiekėjas nurodo atitiktį nurodytiems kvalifikacijos reikalavimams pažymėdamas stulpeliuose „Taip“ arba „Ne“): 

	Nr.
	Kvalifikacijos reikalavimai
	Taip
	Ne

	1.
	Tiekėjas per paskutinius 3 metus (skaičiuojant nuo pasiūlymo pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) yra savo jėgomis įvykdęs ne mažiau kaip vieną sutartį integruotos komunikacijos/ viešųjų ryšių/ rinkodaros/ TV transliacijų paslaugų, kurios bendra vertė ne mažesnė kaip 30 000 EUR be PVM.
Tiekėjas arba ūkio subjektas, kurio pajėgumais tiekėjas remiasi (Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tokiu atveju vertinamos būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas).
	
	

	2.
	Tiekėjas turi ar gali pasitelkti tiesiogiai pirkimo sutarties vykdymo procese dalyvausiančius šiuos specialistus: 
1) bent 1 specialistą, turintį kvalifikaciją atlikti nurodytus darbus ir kuris per pastaruosius 3 metus atliko darbus pagal bent 1 konkrečią viešųjų ryšių/ rinkodaros/ komunikacijos/ TV transliacijų sutartį/ projektą/ kampaniją;
2) bent 1 projektų vadovą, kuris turi ne trumpesnę nei 3 metų darbo patirtį vadovaujant bent vienai viešųjų ryšių/ rinkodaros/ komunikacijos/ TV transliacijų sutarčiai/ projektui/ kampanijai.
	
	



Man žinoma, kad, jeigu perkančioji organizacija nustatytų, jog pateikti duomenys yra neteisingi, pateiktas pasiūlymas bus nenagrinėjamas ir atmestas.
Jei pagal vertinimo rezultatus pasiūlymas galės būti pripažintas laimėjusiu (iki pasiūlymų eilės nustatymo), pateiksiu perkančiosios organizacijos nurodytus atitiktį kvalifikacijos reikalavimams patvirtinančius dokumentus.

	________________________________
(Tiekėjo arba jo įgalioto asmens pareigų pavadinimas)
	____________
(parašas)
	________________________
(vardas ir pavardė)





Pirkimo sąlygų 4 priedas
TIEKĖJO ĮVYKDYTŲ ARBA VYKDOMŲ SUTARČIŲ SĄRAŠAS
______________________ (tiekėjo pavadinimas) sutarčių, atitinkančių kvalifikacijos reikalavimus, nurodytus pirkimo sąlygų 3.3.1 punkte (Tiekėjas per pastaruosius 3 metus (arba per laiką nuo tiekėjo įregistravimo dienos, jei tiekėjas vykdė veiklą trumpiau nei 3 metus) yra savo jėgomis įvykdęs ne mažiau kaip vieną sutartį integruotos komunikacijos/ viešųjų ryšių/ rinkodaros/ TV transliacijų paslaugų, kurios vertė ne mažesnė kaip 30 000 EUR be PVM), sąrašas.

	[bookmark: _Hlk94887852]Eil. Nr.
	Sutarties pavadinimas ir numeris
	Sutarties objektas, trumpas tiekėjo vykdytų veiklų aprašymas
	Sutarties pradžios ir pabaigos datos (metai ir mėnuo)
	Įvykdytos ar vykdomos sutarties vertė EUR be PVM
	Užsakovo pavadinimas, adresas, telefonas kontaktinis asmuo (vardas, pavardė, pareigos, tel. Nr.)

	1
	2
	3
	4
	5
	6

	1.
	
	
	
	
	

	2.
	
	
	
	
	

	n
	
	
	
	
	




Pirkimo sąlygų 5 priedas
SPECIALISTŲ SĄRAŠAS
_____________________ (tiekėjo pavadinimas) kvalifikuotų specialistų, skiriamų sutarties vykdymui, duomenys (pildoma atsižvelgiant į kvalifikacijos reikalavimus, nurodytus pirkimo sąlygų 3.3.2 punkte: Tiekėjas turi ar gali pasitelkti sutarties vykdymui:
1) bent 1 specialistą, turintį kvalifikaciją atlikti nurodytus darbus ir kuris per pastaruosius 3 metus atliko darbus pagal bent 1 konkrečią viešųjų ryšių/ rinkodaros/ komunikacijos/ TV transliacijų sutartį/ projektą/ kampaniją;
2) bent 1 projektų vadovą, kuris turi ne trumpesnę nei 3 metų darbo patirtį vadovaujant bent vienai viešųjų ryšių/ rinkodaros/ komunikacijos/ TV transliacijų sutarčiai/ projektui/ kampanijai.

	Eil. Nr.
	Specialisto vardas, pavardė 
	Specialisto teisiniai santykiai su tiekėju (darbuotojas, subtiekėjas ar kt.)
	Darbo patirtis (metais) reikalaujamoje srityje
	Sutartys-  Specialisto suteiktos paslaugos (objekto aprašymas, sutarties Nr., pradžios ir pabaigos datos)
	Užsakovo pavadinimas, adresas, kontaktinis asmuo (vardas, pavardė, pareigos, tel. Nr.)

	1.
	
	
	
	
	

	n
	
	
	
	
	






Pirkimo sąlygų 6 priedas

PASLAUGŲ PIRKIMO SUTARTIS NR. 
(projektas)

2025 m. kovo    d.

Lietuvos bankas (toliau – Užsakovas), atstovaujamas..................., veikiančio pagal Prekių, paslaugų ir darbų pirkimo bei kitų sutarčių rengimo, įforminimo, saugojimo ir sąskaitų tvarkymo Lietuvos banke taisyklių, patvirtintų Lietuvos banko valdybos pirmininko 2015 m. gruodžio 22 d. įsakymu Nr. V 2015/(1.7-260603)-02–245, ........papunkčio nuostatas, ir............... (toliau – Teikėjas), atstovaujama .........., veikiančio pagal ____________, abu kartu vadinami šalimis, o atskirai – šalimi, atsižvelgdami TV transliacijų paslaugų mažos vertės pirkimo, vykdyto skelbiamos apklausos būdu, rezultatus (2025-03-xx viešojo pirkimo pažyma Nr. ______), sudarė šią paslaugų pirkimo sutartį (toliau – Sutartis). 

SPECIALIOSIOS SĄLYGOS

Sutarties specialiosios sąlygos (toliau – Specialiosios sąlygos) aiškinamos ir taikomos kartu su Sutarties bendrosiomis sąlygomis (toliau – Bendrosios sąlygos), kurios yra neatskiriama Sutarties dalis.
1. SUTARTIES DALYKAS

1.1. Teikėjas įsipareigoja Sutartyje nurodytomis sąlygomis ir terminais suteikti Užsakovui televizijos transliacijų apie atsiskaitymų grynaisiais pinigais sumų apvalinimą paslaugas (toliau – Paslaugos), o Užsakovas įsipareigoja priimti tinkamai suteiktas Paslaugas ir sumokėti už jas Sutartyje nustatyta tvarka. 
1.2. Pagal Sutartį Užsakovui teikiamų Paslaugų aprašymas, Paslaugų apimtis (kiekis) ir kiti Paslaugų reikalavimai nurodyti Techninėje specifikacijoje (sutarties priedas), kuri yra neatskiriama Sutarties dalis. 
1.3. [bookmark: _Hlk192755076]Sutarties galiojimo metu Teikėjas Sutartyje nurodytas Paslaugas teiks pagal atskirai Užsakovo pateiktus techninės specifikacijos 1.6 papunktyje nurodytą rašytinį užsakymą (-us) (toliau – užsakymas (-ai)). Šalys susitaria, kad užsakymai gali būti teikiami ir vykdomi lygiagrečiai. 
1.4. Tiekėjas Paslaugas pagal Sutartį pradeda teikti tik gavęs Užsakovo atskirą rašytinį užsakymą, teikiamą elektroniniu paštu, kuriame Užsakovas, remdamasis Tiekėjo pateikta sąmata, nurodo tikslų užsakomų Paslaugų turinį bei kitas Paslaugų teikimo sąlygas. 

2. ŠALIŲ SUTARTINIAI ĮSIPAREIGOJIMAI

2.1. Teikėjas įsipareigoja:
2.1.1. Teikti Paslaugas Užsakovui 12 mėnesių nuo Sutarties įsigaliojimo dienos, vadovaujantis Sutarties ir Techninės specifikacijos bei galiojančių teisės aktų nuostatomis, šioje Sutartyje, Techninėje specifikacijoje ir (arba) užsakyme (uose) nustatytais terminais, veikiant sąžiningai ir protingai, kad tai labiausiai atitiktų Užsakovo interesus; 
2.1.2. Nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui suteikti Paslaugas Sutartyje nustatytais terminais ir tvarka. Toks pranešimas nepanaikina Užsakovo teisės taikyti netesybas pagal Sutartį, jeigu Paslaugos nebūtų suteiktos laiku;
2.1.3. bendradarbiauti su Užsakovu ir jį konsultuoti visais su Sutarties vykdymu ir įgyvendinimu susijusiais klausimais;
2.1.4. Užsakovui pareikalavus, bet visais atvejais ne vėliau kaip per 5 (penkias) kalendorines dienas, pateikti informaciją (raštu arba el. paštu) apie Paslaugų teikimo vykdymą;
2.1.5. Užsakovo nustatytus Paslaugų teikimo trūkumus ištaisyti savo sąskaita per Užsakovo nurodytą protingą terminą; 
2.1.6. Nenaudoti Užsakovo prekės ženklo, logotipo pavadinimo ar kitų intelektinės nuosavybės objektų jokioje reklamoje, leidiniuose ar kitur be išankstinio rašytinio Užsakovo sutikimo;
2.1.7. Užtikrinti Užsakovo pateiktos su Sutarties vykdymu susijusios informacijos konfidencialumą, apsaugą ir neatskleidimą, išskyrus tuos atvejus, kai informaciją privaloma atskleisti pagal Lietuvos Respublikos įstatymus;
2.1.8. Tinkamai vykdyti kitus įsipareigojimus, numatytus Sutartyje ir jos prieduose. 
2.2. Užsakovas įsipareigoja:
2.2.1.Sutarties vykdymo metu bendradarbiauti su Teikėju ir suteikti Teikėjui Sutarčiai vykdyti pagrįstai reikalingą informaciją;
2.2.2.Teikėjui tinkamai įvykdžius visus sutartinius įsipareigojimus (laikantis Sutarties ir Techninės specifikacijos bei įstatymų ir kitų teisės aktų reikalavimų), priimti suteiktas Paslaugas, pasirašant Paslaugų perdavimo–priėmimo aktą, jame fiksuojant paslaugų teikimo trūkumus, jei tokie nustatomi;
2.2.3.Sumokėti už tinkamai suteiktas ir Užsakovo priimtas Paslaugas pagal Sutartyje nustatytus įkainius, Sutartyje nustatyta tvarka ir terminais;
2.2.4. Tinkamai vykdyti kitus įsipareigojimus, numatytus Sutartyje ir jos prieduose;
2.3.  Užsakovas turi teisę savo nuožiūra be jokių apribojimų neterminuotai naudoti paslaugų teikimo metu Užsakovui sukurtus visus rezultatus ir su jais susijusias teises, įskaitant autorines turtines ir kitas intelektinės nuosavybės teises, Užsakovo vykdomos veiklos tikslais.

3. KAINA IR ATSISKAITYMO TVARKA

3.1.Sutarčiai taikoma fiksuoto įkainio kainodara. 
3.2. Teikėjas įsipareigoja suteikti Paslaugas taikydamas šiuos įkainius:
	Paslaugos pavadinimas
	Mato vnt.
	Preliminarus kiekis*
	Mato vnt. kaina

	Video klipų transliacijos televizijoje
	TRP sekundė
	7 000
	



* Perkančioji organizacija paslaugas pirks pagal poreikį ir neįsipareigoja nupirkti viso preliminaraus kiekio, nurodyto šioje lentelėje.
Maksimali Sutarties kaina be PVM yra 69 999,00 Eur, PVM 21 proc. – 14 699,79 Eur, maksimali Sutarties kaina su PVM – 84 698,79 Eur (sumą skaičiais). Sutarties kaina be PVM atitinka Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, nustatyta tvarka apskaičiuotą pradinės Sutarties vertę. Galutinė Sutarties kaina bus apskaičiuojama pagal faktiškai Teikėjo tinkamai suteiktų ir Užsakovo priimtų Paslaugų kiekį.
3.3. Sutarties vykdymo metu atsiradus poreikiui įsigyti sąraše nenurodytų, tačiau su pirkimo objektu susijusių paslaugų, perkančioji organizacija galės jų įsigyti ne daugiau nei už 10 proc. Sutarties vertės, neviršijant numatytos maksimalios Sutarties kainos. Už paslaugų sąraše nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną Teikėjo kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Išlaidas, kurias galima sieti ir su kitomis Paslaugų teikėjo veiklomis ar kurios nenurodytos kaip atlygintinos, taip pat išlaidas, dėl kurių nebuvo gautas Užsakovo sutikimas, Teikėjas turės dengti pats. Susijusios paslaugos įsigyjamos, teikiant rašytinius Užsakymus. Susijusių paslaugų teikimui taikomi Techninėje specifikacijoje ir Sutartyje nustatyti Paslaugų kokybės, garantijos, tiekimo terminai ir sąlygos, tačiau Paslaugų gavėjas turi teisę šiuos reikalavimus tikslinti Užsakyme. Jei reikalavimai nepatikslinti Užsakyme, preziumuojama, kad Susijusioms paslaugoms taikomi visi Sutarties ir Techninės specifikacijos reikalavimai.  
3.4.  Užsakovas sumoka Teikėjui už tinkamai suteiktas Paslaugas ne vėliau kaip per 30 kalendorinių dienų nuo Paslaugų perdavimo–priėmimo akto pasirašymo ir teisingos PVM sąskaitos faktūros gavimo „SABIS“ sistemoje (pasiekiama adresu https://sabis.nbfc.lt) dienos. 
3.5. Sutarties kaina (įkainiai) perskaičiuojama (-i) pasikeitus PVM dydžiui Bendrosiose sąlygose nustatyta tvarka. 
3.6. Bet kuri Sutarties šalis Sutarties galiojimo metu turi teisę inicijuoti Sutartyje nustatytų Sutarties kainos (įkainių) perskaičiavimą (keitimą) ne dažniau kaip vieną kartą per 6 Sutarties galiojimo mėnesius (pirmą pakeitimą atliekant ne anksčiau kaip po 6 mėnesių nuo Sutarties įsigaliojimo dienos, jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Ūkio subjektams suteiktų paslaugų kainų pokytis (k), apskaičiuotas kaip nustatyta 3.9 papunktyje, viršija (sumažėjo) 5 procentus. Atlikdamos perskaičiavimą, šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.7. Paslaugų kaina (įkainiai) laikomi perskaičiuotais, kai šalys pasirašo susitarimą dėl jos perskaičiavimo, kuris tampa neatskiriama Sutarties dalis. Perskaičiuota Sutarties kaina (įkainiai) taikomi už tą Paslaugų dalį, kurios teikiamos po susitarimo dėl kainos (įkainio) perskaičiavimo pasirašymo dienos.
3.8. Šalys privalo Susitarime dėl Sutarties kainos (įkainio) perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
3.9. Nauja Sutarties kaina (įkainiai) apskaičiuojama (-i) pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal Ūkio subjektams suteiktų paslaugų kainų indeksą „M7021 Viešųjų ryšių ir komunikacijos veikla“ (Valstybės duomenų agentūros skelbiamas https://osp.stat.gov.lt/statistiniu-rodikliu-analize?indicator=S7R271#/“) apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datos naujausias paskelbtas Ūkio subjektams suteiktų paslaugų kainų indeksas „M7021 Viešųjų ryšių ir komunikacijos veikla“;
Indpradžia – laikotarpio pradžios datos (mėnesio) Ūkio subjektams suteiktų paslaugų kainų indeksas „M7021 Viešųjų ryšių ir komunikacijos veikla“. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.10. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis (kaina) „a“ suapvalinamas iki dviejų (įrašoma tiek skaitmenų, kiek įkainiams nurodyti naudojama sudarytoje Sutartyje) skaitmenų po kablelio.
3.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

4. ESMINIAI SUTARTIES PAŽEIDIMAI

4.1. Šalys susitaria, kad esminiais Sutarties pažeidimais bus laikomi šie Sutarties esminių sąlygų pažeidimai:
4.1.1. Teikėjas dėl savo kaltės praleidžia Paslaugų užsakyme nurodytą Paslaugų teikimo terminą daugiau kaip 20 dienų;
4.1.2. Teikėjas suteikia netinkamos kokybės, Techninės specifikacijos ir (arba) Paslaugos užsakymo reikalavimų neatitinkančias Paslaugas ir (arba) neištaiso Paslaugų teikimo trūkumų savo sąskaita per Užsakovo nurodytą protingą terminą;
4.1.3. Užsakovas praleidžia Specialiųjų sąlygų 3.4 papunktyje nurodytą mokėjimo terminą daugiau kaip 30 dienų;
4.1.4. Teikėjas pakeičia Sutarčiai vykdyti paskirtus darbuotojus (specialistus) nesilaikydamas Bendrosiose sąlygose nustatytos tvarkos arba pakeičia Sutarčiai vykdyti pasitelktus subteikėjus nesilaikydamas Bendrosiose sąlygose nustatytos tvarkos;

5. SUTARTIES ĮVYKDYMO UŽTIKRINIMAS

5.1.  Jei Teikėjas ne dėl Užsakovo kaltės vėluoja įvykdyti sutartinius įsipareigojimus pagal šią Sutartį, jis moka Užsakovui 0,04 proc. dydžio delspinigius, skaičiuojamus nuo maksimalios Sutarties kainos be PVM, už kiekvieną termino praleidimo kalendorinę dieną. Šis faktas fiksuojamas Paslaugų perdavimo-priėmimo akte, kurį pasirašo Šalių atstovai, nurodydami pradelstų kalendorinių dienų skaičių bei delspinigių sumą. Atsiskaitydamas Užsakovas apskaičiuotų delspinigių suma mažina Teikėjo pateiktoje PVM sąskaitoje faktūroje nurodytą mokėtiną sumą. 
5.2. Jei Užsakovas ne dėl Teikėjo kaltės vėluoja sumokėti Teikėjui, Užsakovas moka Paslaugų teikėjui 0,04 proc. dydžio delspinigius, skaičiuojamus nuo maksimalios Sutarties kainos be PVM, už kiekvieną termino praleidimo kalendorinę dieną. 
5.3. Užsakovas, vienašališkai nutraukęs Sutartį ne dėl Teikėjo kaltės ir apie tai raštu elektroniniu paštu .............. informavęs Teikėją prieš 10 kalendorinių dienų, arba, Teikėjui nutraukus sutartį dėl esminio Sutarties pažeidimo, nurodyto Specialiųjų sąlygų 4 skyriuje,  sumoka Teikėjui 5 proc. nuo maksimalios Sutarties kainos be PVM dydžio baudą ne vėliau kaip per 10 kalendorinių dienų nuo Sutarties nutraukimo dienos. Bauda nemokama, kai Sutartis nutraukiama kompetentingų institucijų sprendimu. 
5.4. Teikėjas, vienašališkai nutraukęs Sutartį ne dėl Užsakovo kaltės ir apie tai raštu elektroniniu paštu ............. informavęs Užsakovą prieš 10 kalendorinių dienų, arba, Užsakovui nutraukus sutartį, dėl esminio Sutarties pažeidimo, nurodyto Specialiųjų sąlygų 4 skyriuje, ne vėliau kaip per 10 kalendorinių dienų nuo Sutarties nutraukimo dienos sumoka Užsakovui 5 proc. nuo maksimalios Sutarties kainos be PVM dydžio baudą, kuri laikoma minimaliais, teisingais, sąžiningais ir neginčijamais Užsakovo nuostoliais.

6. SUBTEIKIMAS

6.1. Sutarčiai vykdyti Teikėjas pasitelkia šiuos subteikėjus: (Pildoma, jei Teikėjo pasiūlyme nurodyti pasitelkiami subteikėjai. Jeigu subteikėjas nebuvo nurodytas Teikėjo pasiūlyme, Sutartyje nurodoma: „nenumatoma“. Teikėjas privalo Bendrųjų sąlygų 10 skyriuje nustatyta tvarka ir terminais informuoti Užsakovą apie planuojamus pasitelkti naujus subteikėjus.“) 
6.2. Subteikėjo pageidavimu ir Teikėjui sutikus Užsakovas gali su juo atsiskaityti tiesiogiai. Apie šią galimybę Užsakovas subteikėją informuoja atskiru pranešimu per 3 (tris) darbo dienas nuo Sutarties pasirašymo arba informacijos iš Teikėjo apie pasitelkiamą subteikėją gavimo. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo informuoti Užsakovą ir pateikti Užsakovui prašymą ir Teikėjo sutikimą dėl tiesioginio mokėjimo atlikimo subteikėjui. Tokiu atveju Užsakovas, Teikėjas ir subteikėjas sudaro trišalę sutartį ir joje nustato tiesioginio atsiskaitymo tvarką, įskaitant Teikėjo teisę prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Teikėjo atsakomybės dėl Sutarties įvykdymo. 
6.3. Subteikėjų pasitelkimo ir keitimo tvarka numatyta Bendrosiose sąlygose.

7. SUTARTIES GALIOJIMO TERMINAS IR KITOS SĄLYGOS

7.1. Sutartis įsigalioja, kai Šalys jos skaitmeninę versiją pasirašo kvalifikuotais elektroniniais parašais arba apsikeičia atskiromis identiško turinio pasirašytomis Sutarties skaitmeninėmis kopijomis elektroniniu paštu kontaktiniais elektroninio pašto adresais ir galioja iki visiško sutartinių įsipareigojimų įvykdymo. Šalys susitaria, kad Sutarties skaitmeninės versijos pasirašymas kvalifikuotu elektroniniu parašu ar atskirų identiško turinio pasirašytų Sutarties skaitmeninių kopijų apsikeitimas elektroniniu paštu prilyginamas sutarties pasirašymui raštu. Jeigu Sutartį akceptuojanti Šalis pateiks Sutarties versiją (kopiją), kurios turinys nėra identiškas, laikoma, kad sutartis nebuvo sudaryta. 
7.2. Paslaugų pagal Sutartį teikimo trukmė – 12 mėnesių nuo Sutarties įsigaliojimo dienos arba kol bus išnaudota maksimali Sutarties suma, priklausomai nuo to, kas įvyks anksčiau.
7.3. Bendrųjų sąlygų nuostatos taikomos tiek, kiek Specialiosiose sąlygose nenustatyta
kitaip.
7.4. Sutarties galiojimo laikotarpiu Šalys, kaip atskiri asmens duomenų valdytojai, tvarkys asmens duomenis asmenų, atsakingų už Sutarties vykdymą ir paslaugas teiksiančių specialistų. Teisinis pagrindas nurodytų asmens duomenų tvarkymui – teisinė prievolė numatyta Viešųjų pirkimų įstatyme (2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB 6 str. 1 d. c) p.). Šalys įsipareigoja nurodytus asmens duomenis tvarkyti tik Sutarties vykdymo tikslu, įgyvendinti tinkamas technines, organizacines ir teisines asmens duomenų apsaugos priemones asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį. Pasibaigus Sutarčiai Šalys įsipareigoja sunaikinti turimus asmens duomenis.
7.5. Šalys paskiria šiuos atsakingus asmenis:
7.5.1. Užsakovo atstovas, atsakingas už Sutarties vykdymą – pareigos, vardas, pavardė, tel. +370 _________, el. paštas     @lb.lt. Užsakovo atstovas turi teisę Užsakovo vardu pasirašyti Paslaugų perdavimo-priėmimo aktą bei kitus su Sutarties vykdymu susijusius dokumentus, išskyrus dokumentus dėl Sutarties pakeitimo ar nutraukimo.
7.5.2.Teikėjo atstovas, atsakingas už Sutarties vykdymą – pareigų pavadinimas, vardas ir pavardė, tel. ______, el. paštas ________. 
7.5.3.Užsakovo atstovas, atsakingas už tai, kad Sutartis, jos pakeitimai ir Teikėjo pasiūlymas būtų paskelbti Lietuvos Respublikos viešųjų pirkimų įstatyme nustatyta tvarka, Viešųjų pirkimų skyriaus vyresnioji specialistė _____, tel. +370 _______, el. paštas @lb.lt
7.6.Sutartis gali būti pakeista ar nutraukta Sutartyje ar Viešųjų pirkimų įstatyme nustatytais atvejais ir tvarka. 
7.7.Sutartis sudaryta skaitmenine forma lietuvių kalba.

8. SUTARTIES PRIEDAI

8.1. Neatskiriamos Sutarties dalys yra Bendrosios sąlygos ir priedai:
8.1.1. Techninė specifikacija;
8.1.2. Subteikėjų sąrašas (2 priedas) (jei taikoma).

9. ŠALIŲ REKVIZITAI

	UŽSAKOVAS
Lietuvos bankas
	TEIKĖJAS
........

	Juridinio asmens kodas 188607684
	Juridinio asmens kodas ........

	PVM mokėtojo kodas LT886076811
	PVM mokėtojo kodas ........

	Gedimino pr. 6, 01103 Vilnius
	........

	Tel. +370 5 268 0029
El. paštas info@lb.lt 
A. s. LT41 1010 0000 0012 3456
	Tel. ........
El. paštas ........
A. s. ........

	Lietuvos banke
	bankas

	
	

	Pareigų pavadinimas
Vardas ir pavardė

	Pareigų pavadinimas
Vardas ir pavardė






Sutarties 1 priedas
TECHNINĖ SPECIFIKACIJA 



Sutarties 2 priedas

SUBTEIKĖJŲ SĄRAŠAS
(pildomas pagal pirkimo sąlygų reikalavimus ir tiekėjo pasiūlymą)

	Eil.
Nr.
	Subteikėjo pavadinimas, kontaktiniai duomenys, atstovai
	Įsipareigojimų dalis 
(nurodyti konkrečius pagal pirkimo sutartį prisiimamus įsipareigojimus, kuriuos vykdys subtiekėjas)

	
	
	

	
	
	

	
	
	





PASLAUGŲ PIRKIMO SUTARTIES Nr. 
BENDROSIOS SĄLYGOS

1. SĄVOKOS IR BENDROSIOS NUOSTATOS
	
1.1. Paslaugų pirkimo sutarties (toliau – Sutartis) bendrosiose sąlygose (toliau – Bendrosios sąlygos) vartojamos sąvokos:
1.1.1. Bendrosios sąlygos – Sutarties sąlygos, kurios yra neatskiriama Sutarties dalis;
1.1.2. Pasiūlymas – paslaugoms pagal Sutartį teikti būtinų dokumentų, kuriuos teikėjas pateikia viešojo pirkimo procedūras vykdančiam užsakovui, visuma;
1.1.3. Paslaugos – pagal Sutartį atliekamos paslaugos ar bet kokie pavedimai, taip pat su Sutartyje nustatytų paslaugų teikimu susiję darbai ar tam tikrų prekių pristatymas ir (arba) įdiegimas;
1.1.4. Paslaugų perdavimo–priėmimo aktas – Sutarties vykdymo dokumentas, kurį pasirašydamos Šalys patvirtina Paslaugų ar jų dalies atlikimo ir perdavimo Užsakovui faktą; 
1.1.5. Pirkimo dokumentai – Užsakovo pateikiami arba nurodomi dokumentai, kuriuose aprašomi ar nustatomi pirkimo ar jo procedūros elementai: skelbimas apie pirkimą, išankstinis informacinis skelbimas, naudojamas kaip kvietimo dalyvauti pirkime priemonė, techninė specifikacija, aprašomasis dokumentas, viešojo pirkimo–pardavimo sutarties projektas, viešojo pirkimo kandidatų ir dalyvių dokumentų teikimo tvarka, informacija apie pirkime taikomus reikalavimus ir (arba) kiti dokumentai, jų paaiškinimai (patikslinimai).
1.1.6. PVM – pridėtinės vertės mokestis, kurio dydis nustatytas Lietuvos Respublikos pridėtinės vertės mokesčio įstatyme.
1.1.7. Sąskaita – Teikėjo už tinkamai, kokybiškai ir laiku atliktas ir perduotas, o užsakovo priimtas paslaugas ar bet kurias jų dalis, jei tokios dalys nustatomos Sutartyje, išrašoma ir Užsakovui per informacinę sistemą „SABIS“ (pasiekiama adresu https://sabis.nbfc.lt/ ) pateikiama PVM sąskaita faktūra, kita sąskaita faktūra arba mokėjimo dokumentas (jeigu Teikėjas nėra PVM mokėtojas). 
1.1.8. Specialiosios sąlygos – neatskiriama Sutarties dalis, kurioje aptariamas Sutarties objektas, Paslaugų apimtis, kaina ir įkainiai (jei taikomi), Paslaugų suteikimo terminai ir kitos Sutarties vykdymo sąlygos.
1.1.9. Subteikėjas – teikėjo pirkimo sutarties vykdymui pasitelkiamas trečiasis asmuo, kurio kvalifikacija teikėjas nesiremia, kad atitiktų kvalifikacijos reikalavimus ir(arba) teikėjo pirkimo sutarties vykdymui pasitelkiamas trečiasis asmuo, kurio kvalifikacija teikėjas remiasi, kad atitiktų kvalifikacijos reikalavimus; 
1.1.10. Sutartis – Užsakovo ir Teikėjo sudaryta atlygintinų paslaugų sutartis, apimanti Specialiąsias sąlygas, Bendrąsias sąlygas, Techninę specifikaciją, Pirkimo dokumentus ir kitus pridėtus arba pagal savo pobūdį neatskiriama Sutarties dalimi laikomus dokumentus. 
1.1.11. Sutarties kaina – už Sutartyje nurodytas Paslaugas pagal sutartį Teikėjo gaunama bendra pinigų suma. Į Sutarties kainą įskaičiuojami visi mokesčiai ir kitos Teikėjo patiriamos su Sutarties vykdymu susijusios išlaidos. 
1.1.12. Sutarties kainodara – Sutarties kainos apskaičiavimo būdas pagal Kainodaros taisyklių nustatymo metodiką, patvirtiną Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.
1.1.13. Techninė specifikacija – dokumentas, kuriame nustatyti reikalavimai Paslaugoms; 
1.1.14. Teikėjas – ūkio subjektas – fizinis asmuo, privatus ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teikia specialiosiose sąlygose nurodytas Paslaugas; 
1.1.15. Užsakovas – Lietuvos bankas, kodas 188607684, PVM mokėtojo kodas LT886076811, Gedimino pr. 6, 01103 Vilnius, Lietuvos Respublika.
1.2. Sutartyje Užsakovas ir Teikėjas abu kartu gali būti vadinami šalimis, o atskirai –šalimi. 
1.3. Sutartyje, kur reikalauja kontekstas, žodžiai, pateikti vienaskaita, gali turėti daugiskaitos prasmę ir atvirkščiai.
1.4. Sutarties trukmė ir kiti terminai skaičiuojami kalendorinėmis dienomis, jeigu Sutartyje aiškiai nenurodyta kitaip.
1.5. [bookmark: _Ref534802894]Sutartis yra vientisas ir nedalomas dokumentas. Sutarties aiškinimo ir taikymo tikslais nustatoma tokia Sutarties dokumentų pirmumo eilė: (I) Specialiosios sąlygos; (II) Techninė specifikacija (su viešojo pirkimo procedūrų metu Užsakovo atliktais paaiškinimais ir patikslinimais); (III) Bendrosios sąlygos; (IV) Pirkimo dokumentai; (V) Pasiūlymas.
1.6. Jei tarp Bendrųjų sąlygų 1.5 punkte nurodytų dokumentų yra neatitikimų ar prieštaravimų, vadovaujamasi dokumentais laikantis nurodytos jų pirmumo eilės.

2. ŠALIŲ PATVIRTINIMAI IR GARANTIJOS
2.1. Šalys pareiškia ir garantuoja viena kitai, kad:
2.1.1. jos yra tinkamai įsteigtos ir teisėtai veikia pagal buveinės valstybės teisės aktų reikalavimus;
2.1.2. atliko visus teisinius veiksmus, būtinus, kad Sutartis būtų tinkamai sudaryta ir galiotų;
2.1.3. šalies atstovai, pasirašę Sutartį, yra tinkamai įgalioti ją pasirašyti, šalių ir (arba) jų atstovų asmens duomenys, būtini Sutarčiai tinkamai sudaryti, nelaikomi konfidencialia informacija;
2.1.4. Sutartis yra šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
2.1.5. Sutarties sąlygos joms yra aiškios ir vykdytinos;
2.1.6. nei Sutarties sudarymas, nei Užsakovo ar Teikėjo pagal Sutartį prisiimtų įsipareigojimų vykdymas nepažeidžia (I) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kurie taikomi šalims; (II) jokios sutarties ar kitokio sandorio, kurio šalimi yra atitinkama šalis, ar (III) jokio šalims taikomo įstatymo ar kito teisės norminio akto nuostatų.
2.1.7. jos yra mokios, jų veikla nėra apribota, joms neiškelta arba nenumatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms neiškelta bankroto byla.
2.2. Teikėjas patvirtina, kad:
2.2.1.  turi visus teisės aktuose numatytus leidimus, licencijas, darbuotojus, organizacines ir technines priemones, reikalingas Paslaugoms teikti;
2.2.2. į Pasiūlymo kainą įskaičiavo visas išlaidas, būtinas Paslaugoms pagal Sutartį teikti, ir prisiima riziką dėl to, kad ne nuo Užsakovo priklausančių aplinkybių gali padidėti su Sutarties vykdymu susijusios Teikėjo išlaidos ir (arba) Teikėjui Sutarties vykdymas gali tapti sudėtingesnis;
2.2.3. yra susipažinęs su visais Užsakovo vidaus teisės aktais, reikšmingais tinkamam Teikėjo įsipareigojimų vykdymui, kuriuos pateikė Užsakovas arba įsipareigoja su jais susipažinti ir tinkamai juos vykdyti.
2.3. Užsakovas patvirtina, kad:	
2.3.1. yra įvykdytos visos Sutarčiai sudaryti būtinos viešųjų pirkimų procedūros;
2.3.2. priims pagal Sutarties nuostatas kokybiškai suteiktas Paslaugas ir už jas atsiskaitys Sutartyje nustatyta tvarka.
2.4. Paaiškėjus, kad Sutartyje nurodyti šalių patvirtinimai ir (arba) pareiškimai yra melagingi ir (arba) klaidingi, šalis privalo atlyginti kitai šaliai dėl melagingo ir (arba) klaidingo patvirtinimo, ir (arba) pareiškimo patirtus nuostolius.

3. SUTARTIES DALYKAS
3.1. Sutartyje nustatytomis sąlygomis ir tvarka Teikėjas įsipareigoja savo rizika, priemonėmis ir medžiagomis suteikti Specialiosiose sąlygose nurodytas Paslaugas ir perduoti šių Paslaugų rezultatą Užsakovui, o Užsakovas įsipareigoja priimti tinkamai suteiktas Paslaugas, pasirašydamas Paslaugų perdavimo–priėmimo aktą (jei kitaip nenumatyta Specialiosiose sąlygose), ir sumokėti už jas Sutartyje nustatyta tvarka.

4. ŠALIŲ TEISĖS IR PAREIGOS
4.1. Užsakovas įsipareigoja:
4.1.1. Sutarties vykdymo metu bendradarbiauti su Teikėju ir suteikti Teikėjui Sutarčiai vykdyti pagrįstai reikalingą informaciją;
4.1.2. paskirti asmenis, atsakingus už Sutarties vykdymą, Sutarties ir jos pakeitimų (jei tokie būtų sudaromi) paskelbimą vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas);
4.1.3. Teikėjui tinkamai įvykdžius sutartinius įsipareigojimus, priimti suteiktas Paslaugas, pasirašant Paslaugų perdavimo–priėmimo aktą (jei kitaip nenumatyta Specialiosiose sąlygose);
4.1.4. sumokėti už suteiktas ir Užsakovo priimtas Paslaugas Specialiosiose sąlygose nustatytą kainą ar pagal Specialiosiose sąlygose nustatytus įkainius; 
4.1.5. suteikti reikiamus įgaliojimus Teikėjui veikti Užsakovo vardu, jei tokie įgaliojimai pagrįstai būtini Paslaugoms suteikti;
4.1.6. tinkamai vykdyti kitus įsipareigojimus, numatytus Sutartyje ir teisės aktuose.
4.2. Užsakovas turi teisę:
4.2.1. reikalauti, kad Teikėjas tinkamai ir laiku įvykdytų visus įsipareigojimus, nurodytus Sutartyje ir teisės aktuose;
4.2.2. kontroliuoti Paslaugų teikimo kokybę ir be atskiro pranešimo atlikti bet kokius Užsakovui reikalingus Sutarties vykdymo patikrinimus;
4.2.3. Sutartyje nustatyta tvarka reikalauti, kad Teikėjas pakeistų darbuotoją ir (arba) subteikėją ar jo darbuotoją, tiesiogiai teikiančius Sutartyje nurodytas Paslaugas, jeigu Sutarčiai vykdyti paskirtas asmuo netinkamai vykdo Sutartį ar pažeidžia joje nurodytas pareigas;
4.2.4. esant Teikėjo teikiamų Paslaugų ir sutartinių įsipareigojimų vykdymo trūkumams, reikalauti, kad Teikėjas juos pašalintų, ir (arba) sustabdyti mokėjimą pagal Sutartį iki Teikėjas tinkamai ir visiškai pašalins (ištaisys) nustatytus trūkumus (defektus);
4.2.5. savo iniciatyva pašalinti Teikėjo laiku nepašalintus trūkumus ir reikalauti, kad Teikėjas atlygintų patirtas trūkumų šalinimo išlaidas ir kitus Užsakovo nuostolius, viršijančius nurodytas išlaidas;
4.2.6. išskaičiuoti netesybas bei dėl Teikėjo kaltės patirtus pagrįstus nuostolius iš Teikėjui mokėtinų sumų, tai nurodęs Paslaugų perdavimo–priėmimo akte.
4.3. Teikėjas įsipareigoja:
4.3.1. teikti Paslaugas savo rizika bei sąskaita kaip įmanoma rūpestingai ir efektyviai, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.3.2. suteikti Paslaugas laiku, per Specialiosiose sąlygose nustatytą terminą;
4.3.3. užtikrinti, kad Sutarties sudarymo metu ir visą jos galiojimo laikotarpį Paslaugas Užsakovui teiktų Teikėjo darbuotojai ar subteikėjas ir jo darbuotojai (kai Teikėjas pasitelkia subteikėją Sutartyje nustatytais atvejais), turintys Paslaugoms teikti reikalingą kvalifikaciją ir patirtį, atitinkančią Pirkimo dokumentuose ir teisės aktuose nustatytus reikalavimus. Taip pat užtikrinti, kad visą Sutarties galiojimo laiką Teikėjo kvalifikacija atitiks Pirkimo dokumentų reikalavimus;
4.3.4. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui suteikti Paslaugas Sutartyje nustatytais terminais ir tvarka. Toks pranešimas nepanaikina Užsakovo teisės taikyti netesybas pagal Sutartį, jeigu Paslaugos nebūtų suteiktos laiku;
4.3.5. bendradarbiauti su Užsakovu ir jį konsultuoti visais su Sutarties vykdymu ir įgyvendinimu susijusiais klausimais;
4.3.6. jeigu Specialiosiose sąlygose nenustatyta kitaip, per 5 (penkias) kalendorines dienas nuo Užsakovo prašymo gavimo dienos pateikti informaciją ir (arba) ataskaitą apie Sutarties vykdymo eigą;  
4.3.7. atsižvelgti į Sutarties vykdymo metu Užsakovo pateiktas pastabas dėl Paslaugų teikimo kokybės;
4.3.8. savo sąskaita apsaugoti Užsakovą nuo bet kokių pretenzijų ar nuostolių, atsirandančių dėl Teikėjo ar asmenų, už kuriuos atsako Teikėjas, veiksmų ar aplaidumo vykdant Sutartį ir atlyginti dėl šių veiksmų padarytus nuostolius Užsakovui ir (arba) tretiesiems asmenims, taip pat ir dėl bet kokių teisės aktų pažeidimo ar bet kokių kitų asmenų teisių pažeidimo;
4.3.9. užtikrinti saugos darbe, priešgaisrinės saugos, aplinkos apsaugos ir kitų teisės aktų nustatytų reikalavimų, taikomų teikiant Paslaugas, laikymąsi;
4.3.10. kilus nelaimingo atsitikimo ir (arba) avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, – kad būtų išvengtos ar kiek įmanoma sumažintos jų pasekmės (visais nurodytais atvejais Teikėjas privalo išsiaiškinti įvykio aplinkybes ir nedelsdamas, bet nepažeisdamas teisės aktų reikalavimų likviduoti kilusias pasekmes bei pranešti apie tai Užsakovui);
4.3.11. jeigu teikiant Sutartyje nustatytas Paslaugas turi būti pristatoma ir (arba) sumontuojama įranga, kuriai taikomos specifinės naudojimo (eksploatavimo) ar aptarnavimo sąlygos, – instruktuoti ir (arba) apmokyti Užsakovo paskirtus asmenis dirbti su tokia įranga ir pateikti šios įrangos instrukcijas arba eksploatavimo sąlygas, iki bus pasirašytas Paslaugų perdavimo–priėmimo aktas (jei numatyta);
4.3.12. Užsakovo nustatytus Paslaugų teikimo trūkumus ištaisyti savo sąskaita per Užsakovo nurodytą terminą.
4.3.13. nenaudoti Užsakovo prekės ženklo, logotipo pavadinimo ar kitų intelektinės nuosavybės objektų jokioje reklamoje, leidiniuose ar kitur be išankstinio rašytinio Užsakovo sutikimo;
4.3.14. tinkamai vykdyti kitus įsipareigojimus, numatytus Sutartyje ir teisės aktuose.
4.4. Teikėjas turi teisę:
4.4.1. prašyti, kad Užsakovas pateiktų dokumentus ar kitą informaciją, būtinus Sutarčiai tinkamai įvykdyti;
4.4.2. reikalauti, kad Užsakovas priimtų kokybiškai suteiktas Paslaugas, atitinkančias Sutarties ir teisės aktų reikalavimus, ir Sutartyje nustatyta tvarka už jas sumokėtų;
4.4.3. reikalauti, kad Užsakovas tinkamai ir laiku vykdytų kitus įsipareigojimus, nurodytus Sutartyje ir teisės aktuose;
4.4.4. naudotis kitomis teisėmis, numatytomis Sutartyje ir Lietuvos Respublikos teisės aktuose. 

5. SU PASLAUGŲ ATLIKIMU SUSIJUSIŲ DAIKTŲ AR PREKIŲ PRISTATYMAS 
5.1. [bookmark: _Ref535398541]Jei Teikėjas teikdamas Paslaugas privalo paimti tam tikrus Užsakovo daiktus ir suteikęs Paslaugas juos grąžinti Užsakovui, arba Paslaugų teikimo tikslu Užsakovas suteikia Teikėjui bet kokius Užsakovui priklausančius kilnojamuosius daiktus, nepažeidžiant kitų Sutarties nuostatų, taikomos tokios taisyklės: 
5.1.1. tokius daiktus Užsakovas perduoda Teikėjui Užsakovo raštu arba elektroniniu paštu nurodytoje vietoje Lietuvos Respublikoje;
5.1.2. per Sutartyje nustatytus terminus Teikėjas grąžina Užsakovui perduotus daiktus į Užsakovo raštu arba elektroniniu paštu nurodytą pristatymo vietą Lietuvos Respublikoje;
5.1.3. toks Užsakovo daiktų perdavimas Teikėjui nesuteikia jokių valdymo, naudojimo ar disponavimo šiais daiktais teisių, išskyrus tas, kurios yra būtinos Teikėjo įsipareigojimams pagal Sutartį vykdyti.
5.2. Jei Sutartyje nustatyta, kad teikdamas Paslaugas Teikėjas kartu privalo Užsakovui tiekti tam tikras prekes, tokiam prekių tiekimui mutatis mutandis taikomos visos Sutarties nuostatos dėl Paslaugų rezultato perdavimo ir priėmimo tvarkos.
5.3. [bookmark: _Ref535398552]Jei teikdamas Sutartyje nustatytas Paslaugas Teikėjas privalo pristatyti Užsakovui prekes, visos Užsakovui tiekiamos prekės turi būti Teikėjo pristatomos, iškraunamos ir perduodamos adresu, nurodytu Specialiosiose sąlygose arba Užsakovo atskiru rašytiniu pranešimu. Teikėjas privalo numatyti ir įskaičiuoti į pasiūlymo kainą visas prekių parengimo naudoti (diegimo, paleidimo, testavimo, kalibravimo, programavimo, montavimo, įrengimo) ir kitas paslaugas, be kurių Užsakovas negalėtų prekių naudoti pagal tiesioginę jų paskirtį. Šios išlaidos Teikėjui atskirai neapmokamos.

6. PASLAUGŲ REZULTATO PERDAVIMAS IR PRIĖMIMAS
6.1. Paslaugų teikimo rezultatas perduodamas Sutarties šalims pasirašant Paslaugų perdavimo–priėmimo aktą, išskyrus atvejus, kai Specialiosiose sąlygose nustatoma kita Paslaugų rezultatų perdavimo tvarka. Tuo atveju, jeigu Specialiosiose sąlygose nustatyta, kad Paslaugų teikimo rezultatas perduodamas šalims nepasirašant Paslaugų perdavimo–priėmimo akto, Bendrųjų sutarties sąlygų nuostatos dėl Paslaugų perdavimo–priėmimo akto sudarymo taikomos su atitinkamais pakeitimais (lot. mutatis mutandis). 
6.2. Atsižvelgiant į Specialiąsias sąlygas, Paslaugų perdavimo–priėmimo aktas pasirašomas arba suteikus tam tikrą dalį Paslaugų (kiekvienai daliai atskirai), arba suteikus visas Sutartyje nurodytas Paslaugas. Teikėjas, įvykdęs Sutartyje numatytus įsipareigojimus, turi kreiptis į Užsakovą dėl Paslaugų rezultato Užsakovui perdavimo ir Paslaugų perdavimo–priėmimo akto pasirašymo. 
6.3. Užsakovas turi priimti tinkamai ir pagal Sutarties sąlygas atliktas Paslaugas per Specialiosiose sąlygose nurodytą terminą nuo Teikėjo kreipimosi dėl Paslaugų perdavimo–priėmimo akto dienos. Jeigu Sutarties Specialiosiose sąlygose Paslaugos priėmimo terminas nenurodytas, Užsakovas turi priimti tinkamai suteiktas Paslaugas per 5 (penkias) darbo dienas nuo Teikėjo kreipimosi.
6.4. Paslaugų teikimo ir (arba) perdavimo–priėmimo metu nustačius, kad Paslaugos suteiktos netinkamai ir jų rezultatas neatitinka Sutartyje nustatytų reikalavimų, Užsakovas turi teisę atsisakyti pasirašyti Paslaugų perdavimo–priėmimo aktą, raštu nurodydamas tokio sprendimo motyvus ir, jei įmanoma, priemones, kurių Teikėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo–priėmimo aktas būtų pasirašytas.
6.5. Užsakovui atsisakius pasirašyti Paslaugų perdavimo–priėmimo aktą ir pranešus Teikėjui, kad Paslaugos ar kuri nors jų dalis neatitinka Sutarties reikalavimų, Teikėjas per Užsakovo nurodytą terminą savo sąskaita pašalina nurodytus Sutarties vykdymo pažeidimus (neatitikimus).
6.6. Teikėjas garantuoja, kad sukurtas rezultatas Paslaugų priėmimo–perdavimo akto pasirašymo metu atitiks Pirkimo dokumentų, Pasiūlymo ir Sutarties reikalavimus, taip pat Lietuvos Respublikos teisės aktų nustatytus reikalavimus, o Paslaugos bus suteiktos kokybiškai, be klaidų, kurios panaikintų arba sumažintų Paslaugų vertę.
6.7. Teikėjas atsako už bet kokį suteiktomis Paslaugomis sukurto rezultato, kuris buvo Paslaugų perdavimo Užsakovui momentu, neatitiktį kokybės reikalavimams, net jeigu ta neatitiktis paaiškėja vėliau. Užsakovas apie pastebėtus jau priimtų Paslaugų pagrįstus trūkumus, kurių jis nepastebėjo priimdamas Paslaugas, privalo pranešti Teikėjui per 15 (penkiolika) kalendorinių dienų nuo tokių trūkumų pastebėjimo. Gavęs Pranešimą apie trūkumus, Teikėjas privalo juos ištaisyti per Užsakovo nurodytą protingą terminą. Per nurodytą protingą terminą nepašalinęs atliktų Paslaugų trūkumų, apie kuriuos jį informavo Užsakovas, Teikėjas privalo atlyginti Užsakovui nuostolius, kuriuos šis patirs dėl to, kad Užsakovas šiuos trūkumus pašalins pats ar pasitelkdamas trečiuosius asmenis. 
6.8. Jeigu Teikėjas per nustatytą terminą nepašalina Pirkėjo nurodytų neatitikčių Sutartyje nustatytiems reikalavimams, Pirkėjas Paslaugų nepriima ir apie tai informuoja Teikėją. Be to, šiuo atveju Pirkėjas įgyja teisę imtis visų reikiamų savo teisių gynybos priemonių, įskaitant Sutarties nutraukimą ir (arba) Sutarties įvykdymo užtikrinimo priemonių taikymą bei nuostolių, kurie viršija Sutarties įvykdymo užtikrinimą, išieškojimą.  

7. INTELEKTINĖS NUOSAVYBĖS TEISĖS
7.1. Teikėjas garantuoja nuostolių atlyginimą Užsakovui dėl bet kokių reikalavimų, kylančių dėl Sutarties vykdymo metu Teikėjo padarytų autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų arba kitos intelektinės nuosavybės teisės pažeidimų.
7.2. Visi vykdant Sutartį sukurti rezultatai ir įgytos su jais susijusios teisės, įskaitant autorines ir kitas intelektinės nuosavybės teises, nuo Paslaugų perdavimo–priėmimo akto pasirašymo yra Užsakovo nuosavybė (jeigu Specialiosiose sąlygose nenustatyta kitaip), kurią Užsakovas gali naudoti, publikuoti, perleisti ar perduoti be atskiro Teikėjo sutikimo tretiesiems asmenims.
7.3. Užsakovas be jokių papildomų mokėjimų turi teisę naudotis pagal Sutartį sukurtais autorių teisių ar kitos intelektinės nuosavybės teisės objektais tiek Lietuvoje, tiek ir užsienyje. Turtinės autorių teisės į Paslaugų teikimo metu sukurtus autorių teisių objektus Užsakovui perduodamos visam teisės aktuose nustatytam autorių turtinių teisių ar kitų intelektinės nuosavybės teisių galiojimo laikotarpiui.

8. SUTARTIES KAINA IR ATSISKAITYMAS
8.1. Sutarties kaina ir Sutarties kainodaros taisyklės nustatomos Specialiosiose sąlygose. 
8.2. Teikėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant:
8.2.1. apsirūpinimo medžiagomis ar įrankiais, reikalingais Paslaugoms teikti, išlaidas;
8.2.2. transporto išlaidas;
8.2.3. darbo užmokesčio ir (arba) atlyginimo subteikėjams išlaidas;
8.2.4. visas su dokumentų, numatytų Techninėje specifikacijoje ir Sutartyje, rengimu, vertimu (jei reikalaujama) ir pateikimu susijusias išlaidas;
8.2.5. Specialiosiose sąlygose ar Techninėje specifikacijoje nurodytas Užsakovo darbuotojų mokymo ir konsultavimo išlaidas;
8.2.6. suteiktų Paslaugų garantijos ar garantinės priežiūros laikotarpiu, nustatytu Specialiosiose sąlygose ar Techninėje specifikacijoje, išlaidas;
8.2.7. elektroninės paslaugos „SABIS“ išlaidas;
8.2.8. Bendrųjų sąlygų 5.1–5.3 punktuose numatytas išlaidas;
8.2.9. kitas su Paslaugos teikimu ir kitų Sutartyje numatytų įsipareigojimų vykdymu susijusias išlaidas ir mokesčius. 
8.3. Teikėjas visas pagal Sutartį teikiamas Sąskaitas privalo Užsakovui pateikti per elektroninės paslaugos „SABIS“ svetainę (pasiekiama adresu https://sabis.nbfc.lt/), išskyrus įstatymuose ir Specialiosiose sąlygose nustatytus atvejus. Kartu su Sąskaita Teikėjas gali pateikti Paslaugų priėmimo–perdavimo aktą ar kitus papildomus dokumentus. Teikėjo išrašoma PVM sąskaita faktūra privalo atitikti teisės aktų reikalavimus. Be to, Teikėjo išrašomoje Sąskaitoje privalo būti nurodytas Teikėjo PVM mokėtojo kodas, Sutarties numeris, pasirašyto Paslaugų perdavimo–priėmimo akto numeris ir data.
8.4. Teikėjas neturi teisės reikalauti padengti jokių išlaidų, viršijančių Sutarties kainą. Sutarties kaina ir (arba) Sutartyje nurodyti Paslaugų įkainiai gali būti keičiami tik pagal Specialiosiose sąlygose nustatytas taisykles, jeigu buvo numatyta tokia galimybė. 
8.5. Pasikeitus PVM dydžiui, kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.
8.6. Fiksuota kaina arba fiksuotas įkainis perskaičiuojami nekeičiant fiksuotos kainos arba fiksuoto įkainio be PVM, atitinkamai perskaičiuojant tik PVM dalį. Perskaičiuota fiksuota kaina arba fiksuotas įkainis su PVM taikomas tik nenupirktam pagal Sutartį paslaugų ir (arba) prekių kiekiui. 
8.7. Visi mokėjimai pagal Sutartį atliekami eurais bankiniu pavedimu į Teikėjo nurodytą sąskaitą.
8.8.  Užsakovas už Paslaugas Teikėjui sumoka sumą be PVM, o PVM į Lietuvos Respublikos biudžetą Užsakovas sumoka Lietuvos Respublikos teisės aktų nustatyta tvarka (sąlyga taikoma, jeigu Teikėjas yra užsienio valstybės fizinis arba juridinis asmuo).
8.9.  Teikėjui nepateikus pažymos apie rezidavimo vietą arba kitos Lietuvos Respublikos įstatymų numatytos pažymos, jam išmokama suma apmokestinama Lietuvos Respublikos įstatymų nustatyta tvarka (sąlyga taikoma, jeigu Teikėjas yra užsienio valstybės, pasirašiusios su Lietuvos Respublika tarptautinę sutartį, fizinis arba juridinis asmuo, ir Lietuvos Respublikos įstatymų nustatyta tvarka yra numatyta (arba bus numatyta) apmokestinti užsienio valstybės teikėjams išmokamas sumas. Pajamų mokestis neišskaičiuojamas tuo atveju, jeigu Teikėjas kartu su sąskaita pateiks Užsakovui pažymą apie rezidavimo vietą arba kitą Lietuvos Respublikos įstatymų numatytą pažymą. Jeigu Teikėjas kartu su sąskaita pažymos apie rezidavimo vietą nepateiks, pajamų mokestis iš Teikėjui mokamų sumų bus išskaičiuotas Lietuvos Respublikos įstatymų nustatyta tvarka).

9. SUTARČIAI VYKDYTI PASKIRTŲ DARBUOTOJŲ (SPECIALISTŲ) KEITIMO IR (AR) PASITELKIMO SĄLYGOS
9.1. Pakeisti ar paskirti naują Teikėjo ar subteikėjo (jeigu jis pasitelkiamas) darbuotoją (specialistą), paskirtą Sutarčiai vykdyti, galima tik esant vienai iš šių priežasčių:
9.1.1. [bookmark: _Ref534803268]būdamas pagrįstai nepatenkintas Teikėjo ar subteikėjo Sutarčiai vykdyti paskirtu darbuotoju (specialistu) ar jo kompetencija, Užsakovas turi teisę rašytiniu prašymu kreiptis į Teikėją dėl šio darbuotojo pakeitimo, nurodydamas motyvus; 
9.1.2. [bookmark: _Ref534803288]dėl darbuotojo (specialisto) nedarbingumo, nutrūkus darbo sutarčiai ar dėl kitų objektyvių priežasčių, kurias Teikėjas turi pagrįsti.
9.2. Teikėjas, gavęs Bendrųjų sąlygų 9.1.1 papunktyje nurodytą Užsakovo prašymą, privalo per protingą terminą, bet ne ilgiau kaip per 10 (dešimt) kalendorinių dienų paskirti kitą darbuotoją (specialistą) ar užtikrinti, kad subteikėjas paskirtų kitą darbuotoją (specialistą), atitinkantį Pirkimo dokumentuose nurodytus kvalifikacinius reikalavimus, jeigu tokie reikalavimai buvo nustatyti Sutartį vykdančiam darbuotojui (specialistui). Prieš paskirdamas naują darbuotoją (specialistą), Teikėjas turi informuoti apie jį Užsakovą ir pateikti naujo darbuotojo (specialisto) kvalifikaciją patvirtinančius dokumentus. Užsakovui sutikus, šalys raštu sudaro susitarimą dėl darbuotojo (specialisto) pakeitimo. Šis susitarimas laikomas neatskiriama Sutarties dalimi.
9.3. Bendrųjų sąlygų 9.1.2 papunktyje nurodytu atveju Teikėjas turi raštu informuoti Užsakovą ne mažiau kaip prieš 3 (tris) darbo dienas ir gauti Užsakovo rašytinį sutikimą. Jeigu Pirkimo dokumentuose keliami kvalifikaciniai reikalavimai Sutartį vykdančiam darbuotojui (specialistui), naujas (keičiamas) darbuotojas (specialistas) privalo atitikti visus nustatytus kvalifikacinius reikalavimus. Tinkamumą įrodančius dokumentus Teikėjas privalo pateikti Užsakovui. Užsakovui sutikus, šalys raštu sudaro susitarimą dėl darbuotojo (specialisto) pakeitimo ar naujo darbuotojo (specialisto) pasitelkimo. Šis susitarimas laikomas neatskiriama Sutarties dalimi.

10. SUBTEIKĖJŲ KEITIMO IR PASITELKIMO SĄLYGOS 
10.1. Teikėjas atsako už visus pagal Sutartį prisiimtus įsipareigojimus, neatsižvelgiant į tai, ar jiems vykdyti bus pasitelkiami subteikėjai.  
10.2. [bookmark: _Ref534815239]Iki Sutarties vykdymo pradžios Teikėjas įsipareigoja Užsakovui pranešti tuo metu žinomo subteikėjo pavadinimą, kontaktinius duomenis ir atstovus. Apie šios informacijos pasikeitimus Teikėjas privalo Sutartyje nustatyta tvarka ir terminais informuoti Užsakovą visą Sutarties galiojimo laiką, taip pat ir apie naują subteikėją, jeigu jį ketina pasitelkti Sutartyje numatytoms Paslaugoms atlikti. 
10.3. Teikėjas be Užsakovo sutikimo negali keisti Pasiūlyme nurodyto subteikėjo ar subteikėjo, dėl kurio pasitelkimo Užsakovui buvo pranešta iki Sutarties vykdymo pradžios (Bendrųjų sąlygų 10.2. punktas). 
10.4. Teikėjo iniciatyva subteikėjas gali būti keičiamas šiais atvejais:
10.4.1. kai Teikėjo subteikėjas bankrutuoja ar yra likviduojamas;
10.4.2. kai Teikėjo subteikėjas dėl objektyvių priežasčių (nutrūkus teisiniams santykiams su Teikėju, subteikėjui atsisakius atlikti Paslaugas) nebegali atlikti visų ar dalies Sutartyje nurodytų Paslaugų;
10.4.3. kai tai numatyta Viešųjų pirkimų įstatyme.
10.5. [bookmark: _Ref534803421]Teikėjas, siekdamas pakeisti ar pasitelkti subteikėją, turi raštu informuoti Užsakovą apie priežastis, pagrindžiančias subteikėjo keitimo ar pasitelkimo būtinybę, pateikti informaciją apie naujai siūlomą ar pasitelkiamą subteikėją ir gauti Užsakovo rašytinį sutikimą dėl subteikėjo pakeitimo ar naujo paskyrimo. 
10.6. [bookmark: _Ref534803433]Užsakovas, būdamas pagrįstai nepatenkintas Sutarčiai vykdyti paskirtu subteikėju ar jo kompetencija, turi teisę rašytiniu prašymu kreiptis į Teikėją dėl šio subteikėjo pakeitimo, nurodydamas motyvus. Teikėjas, gavęs Užsakovo prašymą pakeisti Teikėjo subteikėją, privalo per protingą terminą, bet ne ilgiau kaip per 10 (dešimt) dienų pasiūlyti kitą subteikėją Sutarčiai vykdyti ir gauti Užsakovo sutikimą. 
10.7. Tuo atveju, jeigu Teikėjas, norėdamas gauti bendrųjų sąlygų 10.5 ar 10.6 punkte nurodytą Užsakovo sutikimą, Pasiūlyme rėmėsi subteikėjo pajėgumais, jis privalo Užsakovui pateikti naujai siūlomo subteikėjo kvalifikacijos atitiktį patvirtinančius dokumentus.
10.8. Užsakovui sutikus su subteikėjo pakeitimu ar naujo subteikėjo pasitelkimu, šalys raštu sudaro susitarimą dėl subteikėjo pakeitimo ar naujo subteikėjo pasitelkimo. Šis susitarimas tampa neatskiriama Sutarties dalimi. 
10.9. Užsakovas su subteikėju gali atsiskaityti tiesiogiai, jeigu tai numatyta Specialiosiose sąlygose. Tiesioginio atsiskaitymo sąlygos ir tvarka aptariami Užsakovo, Teikėjo ir subteikėjo pasirašomame trišaliame susitarime.

11. SUTARTINIŲ PRIEVOLIŲ ĮVYKDYMO UŽTIKRINIMAS
11.1. Teikėjo sutartinių prievolių įvykdymo užtikrinimo (toliau – Sutarties įvykdymo užtikrinimas) būdas ir dydis nustatomi Specialiosiose sąlygose.
11.2. Jei Teikėjo sutartinių įsipareigojimų įvykdymas užtikrinamas banko garantija arba draudimo bendrovės laidavimo raštu:
11.2.1. banko garantijos ar draudimo bendrovės laidavimo galiojimo trukmė negali būti trumpesnė už Sutarties galiojimo trukmę. Pratęsus Teikėjo sutartinių įsipareigojimų įvykdymo terminą, atitinkamai turi būti pratęstas ir banko garantijos ar draudimo bendrovės laidavimo galiojimo terminas. Teikėjas turi užtikrinti, kad pratęsiant banko garantijos ar draudimo bendrovės laidavimo terminą neatsirastų laikotarpis, per kurį Teikėjo prievolių vykdymas būtų neužtikrintas;
11.2.2. Teikėjas turi pristatyti Užsakovui banko garantiją ar draudimo bendrovės laidavimo raštą per 5 (penkias) darbo dienas nuo Sutarties pasirašymo, jei Specialiosiose sąlygose nenumatyta kitaip;
11.2.3. banko garantija ar draudimo bendrovės laidavimo raštas Teikėjui grąžinamas ne vėliau kaip per 10 (dešimt) kalendorinių dienų nuo Paslaugų perdavimo–priėmimo akto pasirašymo, gavus rašytinį Teikėjo prašymą, jei Specialiosiose sąlygose nenumatyta kitaip.
11.3. Jei šalių sutartinių įsipareigojimų įvykdymas užtikrinamas netesybomis:
11.3.1. jeigu Teikėjas vėluoja suteikti Paslaugas per Sutartyje nustatytą terminą ir (arba) ištaisyti Paslaugų trūkumus per Užsakovo nurodytą terminą, jis Užsakovui už kiekvieną uždelstą dieną moka 0,04 procento dydžio delspinigius, skaičiuojamus nuo bendros Sutarties sumos (su PVM), jei Specialiosiose sąlygose nenumatyta kitaip;
11.3.2. jeigu Užsakovas vėluoja atsiskaityti už tinkamai ir laiku suteiktas Paslaugas, jis Teikėjui už kiekvieną uždelstą dieną moka 0,04 procento dydžio delspinigius, skaičiuojamus nuo vėluojamos sumokėti sumos (su PVM), jei Specialiosiose sąlygose nenumatyta kitaip.

12. ŠALIŲ ATSAKOMYBĖ
12.1. Šalių atsakomybė nustatoma pagal Lietuvos Respublikos teisės aktus ir Sutartį. Šalys įsipareigoja tinkamai vykdyti visas Sutarties sąlygas ir susilaikyti nuo bet kokių veiksmų, kuriais galėtų padaryti žalos viena kitai ar apsunkinti kitos šalies prisiimtų įsipareigojimų vykdymą.
12.2. Pasinaudojimas Sutarties įvykdymo užtikrinimu ir (arba) netesybų (baudų, delspinigių) sumokėjimas neatleidžia šalių nuo prievolių pagal Sutartį tinkamo įvykdymo. 
12.3. Užsakovas turi teisę vienašališkai išskaičiuoti netesybas (baudas, delspinigius) iš bet kokių Teikėjui atliekamų mokėjimų. 

13. NENUGALIMOS JĖGOS (FORCE MAJEURE) APLINKYBĖS
13.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
13.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“.
13.3. Šalis, negalinti vykdyti pagal Sutartį savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai šaliai per 10 (dešimt) dienų nuo tokių aplinkybių atsiradimo pradžios arba per kitą šalių Specialiosiose sąlygose susitartą terminą.
13.4. Nenugalimos jėgos aplinkybėms pasibaigus, toliau vykdomi Sutartyje numatyti šalių įsipareigojimai, jei šalys nesusitarta kitaip.
13.5. Jeigu nenugalimos jėgos aplinkybės ir jų padariniai tęsiasi ilgiau negu 3 (tris) mėnesius, kiekviena šalis turi teisę atsisakyti vykdyti savo įsipareigojimus ir nutraukti Sutartį. 

14. SUTARTIES GALIOJIMAS, KEITIMAS, SUSTABDYMAS IR NUTRAUKIMAS 
14.1. Sutartis įsigalioja nuo jos pasirašymo ir Teikėjo Sutarties įvykdymo užtikrinimo pateikimo Užsakovui (jei tai numatyta Specialiosiose sąlygose) dienos ir galioja iki visiško įsipareigojimų įvykdymo. Paslaugų teikimo terminas negali trukti ilgiau, negu nustatyta Specialiosiose sąlygose. 
14.2. Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatymo 89 straipsnyje ir Sutartyje nustatytais atvejais.
14.3. Sutarties keitimas galioja tik tuo atveju, jeigu sudaromas rašytiniu Sutarties šalių susitarimu. Šalių susitarimai dėl Sutarties keitimo tampa neatskiriama Sutarties dalimi. 
14.4. Sutarties vykdymas stabdomas šiais atvejais:
14.4.1. Esant 13 skyriuje numatytoms aplinkybėms „Nenugalimos jėgos (force majeure) aplinkybės“ – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
14.4.2. Kitais Sutarties Specialiosiose sąlygose numatytais atvejais. 
14.5. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 3 (trims) mėnesiams – į kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.
14.6. Sutartis gali būti nutraukta:
14.6.1. rašytiniu abiejų šalių susitarimu; 
14.6.2. vienašališku Užsakovo sprendimu. Nesumažindamas kitų savo teisių gynimo priemonių dėl Sutarties pažeidimo, Užsakovas, nesikreipdamas į teismą, turi teisę vienašališkai nutraukti Sutartį prieš 15 (penkiolika) kalendorinių dienų (jei Specialiosiose sąlygose nenumatytas kitas terminas) raštu pranešdamas Teikėjui, jeigu:
14.6.2.1. [bookmark: _Ref534803502]Teikėjas nesuteikia visų Paslaugų ar jų dalies per Sutartyje nurodytą terminą; 
14.6.2.2. Sutartis buvo pakeista pažeidžiant Viešųjų pirkimų įstatymo 89 straipsnį ar Sutartyje numatytas jos keitimo sąlygas; 
14.6.2.3. [bookmark: _Ref534803529]paaiškėjo, kad Teikėjas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį arba, kad Teikėjas kelia grėsmę nacionaliniam saugumui kaip numatyta Viešųjų pirkimų įstatymo 37 straipsnio 9 dalyje arba, jeigu Užsakovas nustato 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, 5k straipsnyje nurodytų asmenų ar subjektų dalyvavimą;
14.6.2.4. paaiškėjo, kad su Teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
14.6.2.5. [bookmark: _Ref534803543]Teikėjas padaro esminį Sutarties pažeidimą, nurodytą Specialiųjų sąlygų 4 skyriuje;
14.6.3. vienašališku Teikėjo sprendimu. Nesumažindamas kitų savo teisių gynimo priemonių dėl Sutarties pažeidimo, Teikėjas, nesikreipdamas į teismą, turi teisę vienašališkai nutraukti Sutartį prieš 15 (penkiolika) kalendorinių dienų raštu pranešdamas Užsakovui, jeigu Užsakovas padaro esminį Sutarties pažeidimą, nurodytą Specialiųjų sąlygų 4 skyriuje (jei Specialiosiose sąlygose nenumatytas kitas terminas);
14.6.4. bet kurios iš šalių sprendimu bet kuriuo metu pranešant apie tai kitai Sutarties šaliai raštu prieš 15 (penkiolika) kalendorinių dienų, jeigu kita šalis bankrutuoja, tampa nemoki arba yra likviduojama.
14.7. Sutarties nutraukimas nepanaikina teisės reikalauti, kad būtų atlyginti nuostoliai, atsiradę dėl Sutarties neįvykdymo. Nutraukus Sutartį dėl Bendrųjų sąlygų 14.6.2.1, 14.6.2.3–14.6.2.5 papunkčiuose numatytų aplinkybių, Teikėjas įsipareigoja sumokėti 2 (dviejų) procentų nuo Sutarties vertės (jeigu Specialiosiose sąlygose nenumatytas kitas baudos dydis) dydžio baudą, ir ši bauda laikoma minimaliais neįrodinėtinais Užsakovo dėl Sutarties nutraukimo patirtais nuostoliais. Be to, Užsakovas turi teisę reikalauti atlyginti kitus jo patirtus nuostolius, viršijančius nurodytą baudos dydį.
14.8. Sutarties nutraukimo atveju Užsakovas sumoka Teikėjui už faktiškai ir tinkamai suteiktas Paslaugas (jei pagal Sutarties objekto pobūdį pirkimo objektas yra dalus), išskaičiavęs Sutartyje nurodytas netesybas (jeigu jos taikomos pagal Sutartį).

15. KONFIDENCIALUMAS IR ASMENS DUOMENŲ APSAUGA
15.1. Visa bet kokia forma ar būdu vienos šalies kitai šaliai perduota informacija (net ir nepažymėta žyma „konfidencialu“), susijusi su Sutarties sudarymu, turiniu ir vykdymu, laikoma konfidencialia, išskyrus informaciją, privalomą paskelbti Viešųjų pirkimų įstatymo nustatyta tvarka, taip pat informaciją, kuri, vadovaujantis Europos Sąjungos ir Lietuvos Respublikos teisės aktais, negali būti laikoma konfidencialia arba kurios teisės aktų nustatyta tvarka pareikalauja teisėsaugos, kontrolės (audito) ir valstybės institucijos. 
15.2. Kiekviena šalis įsipareigoja saugoti visą iš kitos šalies gautą konfidencialią informaciją, taip pat nenaudoti tokios informacijos jokiais kitais tikslais, išskyrus nurodytus Sutartyje. Esant pagrįstoms priežastims, šalys turi teisę reikalauti, kad šalies darbuotojai ar subteikėjai, dalyvaujantys vykdant Sutartį, pasirašytų atskirą konfidencialumo pasižadėjimą. 
15.3. Teikėjas įsipareigoja vykdant Sutartį gautus ir sužinotus asmens duomenis tvarkyti laikydamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų reikalavimų.
15.4. Jei vykdant Sutartį bus tvarkomi asmens duomenys ir Teikėjas tvarkys asmens duomenis kaip duomenų tvarkytojas, šalys, siekdamos nustatyti asmens duomenų tvarkymo sąlygas, turi sudaryti susitarimą dėl asmens duomenų tvarkymo. Šis susitarimas laikomas neatskiriama Sutarties dalimi. Susitarimas gali būti keičiamas sudarant rašytinį Sutarties keitimą, kuris tampa neatskiriama Sutarties dalimi, ir toks Sutarties keitimas nėra laikomas esminiu Sutarties pakeitimu.
15.5. Teikėjas įsipareigoja įgyvendinti tinkamas technines, organizacines ir teisines asmens duomenų apsaugos priemones asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį.
15.6. Be išankstinio rašytinio Užsakovo sutikimo Teikėjas neturi teisės panaudoti jokios Sutarties dalies ar Užsakovo pavadinimo rinkodaros tikslais.
15.7. Sutarties šaliai neteisėtai atskleidus konfidencialią informaciją, asmens duomenis ar pažeidus kitas Sutarties skyriaus nuostatas, nukentėjusioji Sutarties šalis turi teisę reikalauti iš kitos Sutarties šalies sumokėti 5 (penkių) procentų nuo Sutarties vertės (jeigu Specialiosiose sąlygose nenumatytas kitas baudos dydis) dydžio baudą, kuri laikoma minimaliais neįrodinėtinais nuostoliais, ir reikalauti, kad būtų atlyginti kiti patirti nuostoliai, viršijantys nurodytą baudos dydį.
15.8. Neapribojant Sutarties nuostatų dėl teisės į nuostolių atlyginimą ir atsakomybės taikymo, tais atvejais, jeigu Teikėjas pažeidžia taikomų teisės aktų reikalavimus, nustatydamas asmens duomenų tvarkymo tikslus ir priemones, Teikėjas asmens duomenų tvarkymo požiūriu laikytinas asmens duomenų valdytoju  ir tokiu būdu prisiima visą atsakomybę už tokių asmens duomenų tvarkymą.
15.9. Šio Sutarties skyriaus nuostatos lieka galioti neterminuotai po Sutarties pasibaigimo ar nutraukimo.

16. GINČŲ SPRENDIMO TVARKA
16.1. Visi ginčai ar nesutarimai, galintys kilti dėl Sutarties ir (arba) būti susiję su Sutartimi, sprendžiami derybų būdu. 
16.2. Jeigu dėl Sutarties kilusio ginčo nepavyksta išspręsti derybomis, toks ginčas sprendžiamas Lietuvos Respublikos teisme Lietuvos Respublikos įstatymų nustatyta tvarka.

17. BAIGIAMOSIOS NUOSTATOS
17.1. Sutarties šalys, keisdamos Bendrųjų sąlygų nuostatas, šiuos pakeitimus nurodo Specialiosiose sąlygose.
17.2. Bet kokie pranešimai ar kita korespondencija perduodami Specialiosiose sąlygose nurodytiems atsakingiems asmenims asmeniškai arba siunčiami registruotu paštu ar elektroniniu paštu Specialiosiose sąlygose nurodytais adresais.
17.3. Vykdydamos Sutartį šalys vadovaujasi Specialiosiose sąlygose nurodytais šalių pavadinimais, adresais ir kitais rekvizitais. Apie Sutartyje nurodytų šalių pavadinimų, adresų ir kitų įmonės rekvizitų pasikeitimą šalys privalo kuo skubiau informuoti viena kitą. Šalis, neįvykdžiusi šio reikalavimo, negali reikšti pretenzijų ar atsikirtimų, jei priešingos šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba jei ji negavo pranešimų, siųstų naudojant Sutartyje nurodytus rekvizitus.
17.4. Nė viena šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio rašytinio kitos šalies sutikimo.
17.5. Visi kiti, Sutartyje nesureguliuoti, Sutarties vykdymo klausimai sprendžiami vadovaujantis Lietuvos Respublikos įstatymais ir kitais teisės aktais.

